text:
पटना । प्रसिद्ध शिक्षाविद आ आइआइएम, कोलकाता क प्राध्या्पक विद्यानंद झा कहला अछि जे मैथिली साहित्य मे खगल लोकक चिंता कतहु नहि देखा रहल अछि । आइ लोक लेल नहि बल्कि लोकप्रियता लेल साहित्यक रचना भ रहल अछि। 60 क दशक तक जे मैथिली क प्रगतिशील साहित्य छल से आइ हेरायल बुझा रहल अछि । लोकपक्षधरिता दिस गेने बिना मैथिली साहित्य क विकास आ भविष्य संभव नहि अछि । श्री झा रविदिन पटना में आयोजित प्रबोध साहित्य सम्मान कार्यक्रम में प्रधान अतिथिक रूप मे सभा कए संबोधित क रहल छलाह । ओ कहला जे आइ जे साहित्य लिखल जा रहल अछि, से मात्र पुरस्कार लेबाक नजरि स लिखल जा रहल अछि । मैथिली कए एहि धारा क पोथीक काज नहि छै । श्री झा कहला जे नव पाठक क अभाव सब भाषा मे अछि । दुनिया भरि मे भाषा क विकास पर मंथन भ रहल अछि । मैथिली कए संविधान मे मान्य ता भेटला स नीक आ अधलाह दूनू गप भेल । लोक इ मानि लेलक जे आब त मैथिली मान्यता प्राप्त क लेलक । सरकारी स्तर पर टकाक बहाव भेल आ सरकारी टका लेल रचना हुए लागल । इ संस्थागत टकाक हमरा जनैत बर्बादी छी, एकर नीक जेकां उपयोग हेबाक चाही । श्री झा कहला जे मैथिली पोथी क वितरण एकटा समस्या अछि, मुदा अधिकतर पोथी लोग अपना लेल लिखी रहल अछि आ अपन किछु परिचित कए बांटी पुरस्कार पाबि रहल अछि। श्री झा कहला जे मैथिली क नव लेखक नव मंच क माध्यम स सामने आबि रहल छथि, मुदा हुनका मे लेखकीय क्षमता त अछि मुदा हुनका लेखकीय प्रशिक्षणक जरुरत अछि, ताहि लेल वर्कशॉप क आयोजन हेबाक चाही। बेव माध्यम क चर्च करैत श्री झा कहला जे आइ बेव पर समग्र साहित्य अछि आ नव लेखक आ पाठक बनि रहल अछि, एकरा आओर बढेबाक प्रयास हेबाक चाही। बेव मंच क कमी कए दूर करबा लेल व्यक्ति आ संस्था दूनू कए प्रयास करबाक चाही। कार्यक्रम कए संबोधित करैत उदयनारायण सिंह नचिकेता कहला जे मैथिली मे रचना क अभाव नहि अछि, मुदा ओकर पाठक तक पहुंच नहि भ पाउल अछि। ओ कहला जे मैथिली लेल सेहो एकटा फ्लिपकार्ड सन मंच चाही, जाहि स दुनिया भरिक लोक मैथिली पोथी कीन सकैथि । श्री सिंह कहला जे मैथिली मे लेखन क संग संग वाचनक सेहो परंपरा पुरान अछि मुदा लोकगीत स ल कए कविता या कहानी कए पाठक लए कोनो रिकार्डिंग हमरा सब लेल उपलब्ध नहि अछि। श्री सिंह कहला जे मैथिली मे इ काज हेबाक चाही । सब कवि क एकटा शैली होइत अछि जेकर संग्रह हमरा सब लग नहि अछि । मैथिली मे गंभीर काज क अभाव पर प्रकाश दैत श्री सिंह कहला जे ओ राष्ट्रीय स्तर पर कईटा एहन समिति क सदस्य छथि जाहि ठाम भाषा विज्ञान पर काज केनिहार कए सरकारी मदद देबाक फैसला लेल जाइत अछि, मुदा हुनक अनुभव रहल अछि जे मैथिली लेल कोनो प्रस्ताव पिछला 10 साल में हुनका नहि भेटल । ओ कहला जे एहि समाजक लोग केवल सरकार स टका चाहैत अछि, मुदा टका कोन आधार पर सरकार देत, से आधार बतेबा मे असमर्थ भ जाइत अछि, जखन कि संताली आ अन्य भाषा अपन प्रस्ताव राखि 20-20 लाख टका क सहयोग सरकार स प्राप्त क रहल अछि । श्री सिंह कहला जे मैथिली साहित्य क भविष्य नव पीढी आ नव विधा पर निर्भर करैत अछि । एहि स पूर्व मैथिली क सुप्रसिद्ध गीतकार रबींद्रनाथ ठाकुर कए 12म प्रबोध साहित्यब सम्मान स पुरस्कृत कैल गेल, संगहि एक लाख टकाक चेक आ प्रस्सति पत्र प्रदान कैल गेल ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


c: text/html

text:
रामबाबू
पटना। पथ निर्माण मंत्री नंदकिशोर यादव घोषणा कएलक जे राजधानी स्थित सगुना मोड़सँ दानापुर स्टेशन केर मध्य नौ लेन सड़कक निर्माण सेंट्रल रोड फंड (सीआरएफ) केर राशीसँ बनाएल जाएत। अहि प्रोजेक्ट पर 72 करोड़ रुपैयाक खर्चा आओत। पंद्रह-पंद्रह मीटर केर दूटा सड़क बनाएल जाएत आऔर बीचमे पांच मीटर केर सेंट्रल वर्ज मेट्रोकें लेल छोड़ल जाएत। अहि प्रस्तावित काजके स्वीकारोक्ति हेतु आवेदन सड़क परिवहन एवं राजमार्ग मंत्रालयकें पठा देल गेल अछि। बेली रोड फ्लाईओवर लगिच पाटलिपुत्र जंक्शन धरि जाए वाला 1.85 किमी सड़कक चौड़ीकरण योजनाक शिलान्यासक अवसर पर पथ निर्माण मंत्री नंदकिशोर यादव ई स्पष्ट कएलनि।
बिहटामे बनय वाला सिविल एयरपोर्ट केर ध्यानमे राखि कएक निर्णय लेल जा रहल अछि। सगुना मोड़ सँ बिहटा जाएमे जाम सँ फिरशानि नैS होय से ध्यानमे राखि कएको सड़क निर्माणकें योजना अछि। सगुना-खगौल रोडमे डीआरएम ऑफिसकें साथ वाला सड़क सेहो विकसित कएल जाएत। रेडिएंट स्कूलसँ रूपसपुर-उसरी चौककें बीच नव सड़क निर्माण कएल जाएत। शिवालासँ बिहटाकें बीच एलिवेटेड सड़कक डीपीआर पर सेहो काज शुरू भS गेल।
पथ निर्माण मंत्री कहलनि कि बेली रोडसँ पाटलिपुत्रा स्टेशन तक बनय वाला जे चारि लाइन वाला सड़कक शिलान्यास भेलाए से अहि वरख दिसम्बर धरि पुर भS जाएत। चौदह करोड़क लागतसँ निर्माण होमय वाला 1.85 किमी लम्बा सड़क पर अगिला मास सँ काज शुरू भS जाएत। अहि अवसर पर केंद्रीय मंत्री रामकृपाल यादव कहलनि कि बिहारक कएक प्रतीक्षित परियोजना केर प्रधानन्त्री मोदी अतिरिक्त राशि दS काज शुरू कराओल अछि। पाटलिपुत्र स्टेशन जाए वाला बाट एखन संकीर्ण अछि जे आब चौरगर भS जाएत।

robotstxt: allowed

filter: keep


text:
जोरजुलुमसँ जे ने झुकए से भाले लगए पिअरगर यौ
इन्द्रधनुषी एहि दुनियामे लाले लगए पिअरगर यौ
ठोरे जँ सीयल रहतै तँ गुदुर–बुदुर की हेतै कपार!
एहन मुर्दा शान्तिसँ तँ बबाले लगए पिअरगर यौ
कुच्ची–कलमक रूप सुरेबगर रहलै, रहतै सबदिनमा
जखन अन्हरिया पसरल होइक, मशाले लगए पिअरगर यौ
खालि शब्दक जाल बुनल नहि चाही आब जवाब कोनो
नगर–डगरमे गुञ्जैत सबल सबाले लगए पिअरगर यौ
जुड़शीतलकेर भोरहरियामे धह–धह जरए कपार जखन
जलथपकी नहि, तखन जाँघपर ताले लगए पिअरगर यौ
माथा बन्हबैत कफन, उड़ाबए लाल गुलाल अकाशे जँ
हमरा तँ ओहि समय–सुन्दरीक गाले लगए पिअरगर यौ
साल–सालपर अबैत रहैए, सगरो दुनिया नवका साल
नवयुगक मुहथरि खोलैत नव साले लगए पिअरगर यौ ।


text:
Friday, June 7, 2013
इंटरव्यू
सिविल असिस्टेंट इंजीनियर पोस्टकेँ लेल इंटरव्यू। लिखित परीक्षामे २४ टा परीक्षार्थी पास कएला बाद आइ अंतिम मौखिक परीक्षा। २४ मे सँ कुल एक गोटाक चयन होएत। एक-एक कए सभ उमीदवार कक्षमे आबैत। कक्षमे तीनटा इंजीनियर संगे सामने मुख्य चयनकर्ता।
सभ उमीदवारक सामने मुख्य चयनकर्ताक एकैटा प्रश्न, “कि अपने सिविल डिपार्टमेंटसँ की इक्षा रखैत छी आ एहिकेँ बदलामे अहाँ की की देबैकेँ लेल तैयार छी।”
हुनक एहि तरहक प्रश्नकेँ सुनि कए कियो कहैत, “इक्षा की सभटा तँ आब अपनेक हाथमे अछि हाँ देबैक लेल जे अपने कही, चारि लाख .....पाँच लाख।”
“ठीक छै अहाँसँ हम कोन्टेक्ट करब, आगू...।” ई कहैत मुख्य चयनकर्ताक हाथ बेलपर जाइन, खरररर खरररर ऽऽऽऽ केँ आबाज, दोसर उम्मीदवारक प्रवेश। हुनको सभक सामने ओहे पुराण प्रश्न। कियो कहैत, “इक्षा की ई पोस्ट हमर भेल, रहल देबैक गप्प तँ जतेक अपने कही हमर बाबूजीक खाली चेक तैयार छनि।”
एकटा तँ प्रश्न सुनिते माँतर क्रोधसँ हिलए लगला, “एतेक भारी अन्याय, एहि तरहक कृत्य, एहि गप्पक आबाज हम बहुत आगू धरि उठाएब।” ई बरबराइत ओ कक्षसँ बाहर निकलि गेला ।
सभसँ अंतमे अंतिम उम्मीदवार, हुनको लग फेरसँ ओहे प्रश्न राखल गेल, “अपने सिविल डिपार्टमेंटसँ की इक्षा रखैत छी आ एहिकेँ बदलामे अहाँ की की देबैकेँ लेल तैयार छी।”
“तत्काल तँ हम ई इक्षा रखै छी जे ई जॉब हमरा कन्फोर्म भऽ जए आ देबैकेँ लेल हम अप्पन पूर्ण योग्यता, काजक प्रति निष्ठा, यथा ज्ञान तन-मनसँ मेहनति देबैक लेल तैयार छी ।”
अगिला प्रश्न, “शेलरीक कतेक एक्श्पेक्टेशन रखैत छी।”
“ई हमर पहिल जॉब अछि तेँ एखन शेलरी नहि, एहिठामसँ हम कतेक बेसी शिखब तकर एक्श्पेक्टेशन रखैत छी।”
मुख्य चयनकर्ता ठार होइत, हाथ आँगा करैत, “बधाइ ! अहांक जॉब कन्फोर्म। उम्मीद करै छी हम सभ एहिठाम अपनेक पूर्ण ज्ञानक उपयोग कए सकी आ अपने सेहो एहिठामसँ अपन ज्ञानक नीकसँ अपडेशन कए सकी। एक बेर फेरसँ बधाइ।”
Subscribe to: Post Comments (Atom)


text:
पूर्ण नामः धीरेन्द्र झा
प्रचलित नामः धीरेन्द्र प्रेमर्षि
जन्मस्थानः गोविन्दपुर, गा.वि.स. वार्ड नं.-१, बस्तीपुर, जिला- सिरहा, नेपाल
जन्मथितिः वि.सं. २०२४, भादब १८ गते (३ सितम्बर १९६७)
शिक्षाः स्नातक
पिताक नामः पं. कृष्णलाल झा
माताक नामः आनन्दीदेवी झा
-
मूल वृत्तिः नेपाल सरकारक नोकरिहारा (कृषि विभागअन्तर्गत Plant Protection Officer)
- समयलाई सलाम (नेपाली गजल-सङ्ग्रह)
- मलङ्गियाका मैथिली एकाङ्की (नेपालीमे अनूदित एकाङ्की-सङ्ग्रह)
- कर्मयोद्धा योगेन्द्र साह नेपाली (सम्पादन)
- कोन सुर सजाबी ? (मैथिली गीत-सङ्ग्रह)
- भगता बेङक देश-भ्रमण (कनक दीक्षितक चर्चित पोथीक मैथिली रूपा झाक सङ्ग सहअनुवाद)
- मैथिली कविता-सङ्ग्रह, सं. (आठम शताब्दीसँ बीसम शताब्दीधरिक प्रतिनिधि मैथिली कविसभक कविताक सङ्कलन)
- स्वप्नकथा चलिरहल अछि (नेपालीसँ मैथिलीमे अनूदित गोविन्द गिरी प्रेरणाक कविता-सङ्ग्रह)
- फुच्चे सिस्नुपानी धीरेन्द्र प्रेमर्षि विशेष (नेपाली हास्यव्यङ्ग्य रचनासभक सङ्ग्रह)
- खिस्सा-पिहानी (मैथिली लोककथासभ सङ्गृहीत बालसन्दर्भ पुस्तक)
- हमर मिथिला (मैथिली संस्कृतिसम्बन्धी लेखसभ सङ्गृहीत बालसन्दर्भ पुस्तक)
- मैथिल विभूतिसभ (मैथिल विभूतिसभक जीवनी सङ्गृहीत बालसन्दर्भ पुस्तक)
- हमर मैथिली पोथी (कक्षा १, २, ३, ४ आ ५ क ऐच्छिक मैथिली विषयक पाठ्यपुस्तक)
- मैथिली (कक्षा ९ आ १० क ऐच्छिक मैथिली विषयक पाठ्यपुस्तक)
- हिन्दी (कक्षा १० क ऐच्छिक हिन्दी विषयक पाठ्यपुस्तक)
- डेग (शान्तिक लेल युवा जागरण तथा सशक्तिकरणसम्बन्धी मैथिली गीतसभक सङ्ग्रह)
प्रकाशकः संस्कार मिथिला, गोविन्दपुर, सिरहाः २०६६ बैशाख
- भोर (सकारात्मक सोच तथा शान्ति–सद्भाव सम्बर्द्धनसम्बन्धी मैथिली गीतसभक सङ्ग्रह)
प्रकाशकः सम्झौता नेपाल, काठमाण्डू, २०६५ जेठ
- नेहक बएन (शान्ति तथा सद्भाव सम्बर्द्धनसम्बन्धी मैथिली गीतसभक सङ्ग्रह)
- गाना-बजाना (विविध मनोरञ्जनात्मक मैथिली गीतक सङ्ग्रह)
- भजन दिव्यानन्द (चट्याङ मास्टर रचित नेपाली भजनसभक सङ्गीत-निर्देशन एवं गायन)
- वन-गीत (संरक्षणसम्बन्धी चेतनामूलक मैथिली आ भोजपुरी गीतसभक सङ्ग्रह)
- चेतना (सामाजिक परिवर्तनक दिस उन्मुख मैथिली गीतसभक सङ्ग्रह)
- Song of Light : प्रियतम हमर कमौआ (सार्थक गीति क्यासेट तथा पहिल मैथिली सीडी)
- प्रेम भेल तरघुस्कीमे (विविध मनोरञ्जक मैथिली गीतसभक सङ्ग्रह, क्यासेट तथा सीडी)
- सिस्नु 2000.COM (हास्यव्ङग्यात्मक क्यासेट)
- सिस्नुपानी (हास्यव्ङग्यात्मक क्यासेट)
- सिस्नुपानीले (उद्देश्यमूलक हास्यव्यङ्ग्यात्मक गीतसभक सङग्रह)
- सुरक्षित मातृत्व गीतमाला (सन्देशमूलक नेपाली, मैथिली, भोजपुरी गीतसभक सङग्रह)
- सुखक सनेस (बालस्वास्थ्य तथा परिवार कल्याणसम्बन्धी मैथिली गीतसभक सङ्ग्रह)
- कलियुगी दुनिया (नेपालसँ बहराएल मैथिलीक पहिल गीति क्यासेट)
- सूत्रधार (मैथिली हाइकू-सङ्ग्रह)
- शब्द-सारथी (मैथिली गजलसङ्ग्रह)
- एमकीक जतरा (मैथिली गीत-सङ्ग्रह)
- साँपक पएर (मैथिली निबन्ध-सङ्कलन)
- ओ गीत कोन गाबए? (मैथिली कथा-सङ्ग्रह)
- सिनुराएल सुरूजदिस (मैथिली कवितासङ्ग्रह)
- नेताको मुसावतार (नेपाली हास्यव्यङ्ग्य-सङ्ग्रह)
- The मुड्की (संयुक्त नेपाली हास्यव्यङ्ग्यक सङ्ग्रह)
- श्यामप्रसादक निबन्ध (मैथिलीमे अनुवाद कएल गेल)
- मैथिली कथा-संसार (प्रतिनिधिमूलक कथासभक सङ्ग्रह)
- रेडियो नेपाल, समाचार-वाचक तथा सम्पादक (मैथिली, नेपाली आ हिन्दी समाचार)
- कान्तिपुर एफ.एम., मैथिली कार्यक्रम ‘हेल्लो मिथिला’ आ ३ अन्य, परिकल्पना तथा प्रस्तुति
- नेपाल एफ.एम., समावेशी लोकतन्त्रसम्बन्धी कार्यक्रम ‘आवाज’, संयोजन आ निर्देशन
- नेपाल 1 टेलिभिजन, नेपाली साहित्यिक कार्यक्रम ‘राम्रो कस्तो राम्रो’क प्रस्तुति
- गोरखापत्र दैनिक, ‘नयाँ नेपाल’ परिशिष्टअन्तर्गत मैथिली खण्डक संस्थापक संयोजक
- पल्लव, मैथिली साहित्यिक मासिक पत्रिका, सम्पादक तथा प्रकाशक
- पल्लवमिथिला, प्रथम मैथिली इन्टरनेट पत्रिका (साहित्यिक), सम्पादक तथा प्रकाशक
- मैथिल समाज, सामाजिक तथा सांस्कृतिक त्रैमासिक, सम्पादक
- फित्कौली, नेपाली हास्यव्यङ्ग्यसम्बन्धी मासिक पत्रिका, संयुक्त सम्पादक
- कामना, नेपाली सिनेमासिक पत्रिका, सम्पादक
- ज्ञान-गङ्गा, साहित्य तथा विविध समसामयिक विषयसभक पत्रिका, संयुक्त सम्पादक
- यती, स्वास्थ्य, यौन तथा परिवार कल्याणसम्बन्धी त्रैमासिक पत्रिका, कार्यकारी सम्पादक
- नेपालक अधिकांश राष्ट्रीय अखबार तथा साहित्यिक पत्रपत्रिकामे नियमित रूपेँ कथा, कविता, गीत-गजल, हास्यव्यङ्ग्यसन साहित्यिक तथा अन्य समसामयिक लेखन।
- नेपाल, भारत, अमेरिका आ यूएइसँ प्रकाशित भेनिहार विभिन्न पत्रपत्रिका एवं नेट म्याग्जिनमे मैथिली, नेपाली आ हिन्दी भाषाक एक हजारसँ बेसी लेख-रचना प्रकाशित।
- बीबीसी नेपाली सेवा आ अल इण्डिया रेडियोसहित अनेको पत्रपत्रिका, रेडियो तथा टेलिभिजन कार्यक्रममे साहित्यकार तथा भाषा अभियानी / संस्कृतिकर्मीक रूपमे अन्तर्वार्ता प्रसारित।
- कामना प्रकाशनक ‘नेपाल समाचारपत्र’ मे एक वर्षधरि सम्पादकीय पृष्ठक संयोजन।
- कान्तिपुर एफ.एम. मे हास्यव्यङ्ग्यसम्बन्धी नेपाली भाषाक साप्ताहिक कार्यक्रम ‘कुर्सीमाथि फर्सी’, एच.बी.सी. एफ.एम. मे साप्ताहिक मैथिली कार्यक्रम ‘चौबटिया’, मेट्रो एफ.एम. मे दैनिक विश्लेषणात्मक नेपाली कार्यक्रम ‘मन्थन’ क निर्देशन तथा सञ्चालन।
- स्वतन्त्र समाचार सेवाक insonline.net मे पहिल नेपाली अनलाइन श्रव्य समाचारक शुरुआत।
- ‘हिमालय टाइम्स’, साप्ताहिक ‘नेपाल’ ‘दृष्टि’, ‘बुधबार’, ‘हिमाल’ आदि पत्रिकामे स्तम्भ लेखन।
- ‘लेकाली सङ्गीत-यात्रा’ समेत अनेको महत्त्वपूर्ण पोथीक भाषा-सम्पादन एवं भूमिका लेखन।
- कथा, पटकथा, संवाद लेखन- मैथिली टेलिशृङ्खलाः ‘अन्हरजाली’, ‘आशीर्वाद’ आ ‘दूमहला’।
- नेपाली कथानक चलचित्र ‘दुलही’ क लेल कथाविचार तथा गीतलेखन।
- जङ्गल साहित्यिक गोष्ठीसमेत कतिपय साहित्यिक तथा सांस्कृतिक कार्यक्रमक संयोजन।
- नेपाली टेलिशृङ्खला ‘आगन्तुक’, नेपाली टेलिशृङ्खला ‘गोनू झा’ मे गीत, सङ्गीत, गायन।
- नेपाल, भारत तथा कतारमे अनेको साहित्यिक / साङ्गीतिक समारोहमे सहभागी।
- पहिल मैथिली टेलिफिल्म ‘मिथिलाक व्यथा’, ऐतिहासिक मैथिली टेलिशृङ्खला ‘महाकवि विद्यापति’ तथा नेपाली टेलिशृङ्खला ‘मदनबहादुर-हरिबहादुर भाग २’ मे अभिनय।
- विकट हिमाली जिला हुम्लाक इतिहासमे पहिलबेर नाटक मञ्चन एवं अन्य विभिन्न स्थानपर नेपाली, मैथिली तथा हिन्दी भाषाक नाटकसभक निर्देशन, लेखन तथा मञ्चन।
- प्रज्ञा-प्रतिष्ठानक नृत्य-सङ्गीत समिति तथा लोकसाहित्य समितिक सदस्य रहि क्रियाशील।
- जगदम्बाश्री पुरस्कार (२०५८) तथा नेपाल प्रज्ञा-प्रतिष्ठानद्वारा आयोजित प्रथम मिथिला चित्रकला प्रतियोगितासहित कतोक कविता तथा गजल प्रतियोगितामे निर्णायकक भूमिका निर्वहन।
- संस्थापक अध्यक्ष, कला-संस्कृति-सञ्चार संस्थाः संस्कार मिथिला
- संस्थापक अध्यक्ष तथा संरक्षक, मैथिली विकास मञ्च
- संस्थापक तथा उपाध्यक्ष, सिस्नुपानी नेपाल, हास्यव्यङ्ग्य सदन
- सदस्य-सचिव, फूलकुमारी महतो मैथिली सम्मान समिति, काठमाण्डू
- सदस्य-सचिव, वैद्यनाथ-सियादेवी मैथिली पुरस्कार प्रतिष्ठान, काठमाण्डू
- कार्यसमिति सदस्य, नेपाल मैथिल समाज, काठमाण्डू
- केन्द्रीय सदस्य, नेपाल साहित्यिक पत्रकार सङ्घ
- केन्द्रीय सदस्य, भाषिक अधिकार संयुक्त सङ्घर्ष समिति
- अन्य कतोक सङ्घ-संस्थामे आजीवन तथा मानार्थ सदस्य एवं सलाहकार
- मिथला दूत सम्मान- २०६७ (मैथिली सेवा समितिसहित दर्जनभरि संघ-संस्था, विराटनगर)
- मधुरिमा फूलकुमारी महतो सांस्कृतिक सम्मान- २०६५ (मधुरिमा कला केन्द्र, काठमाण्डू)
- लोकतान्त्रिक स्रष्टा सम्मान- २०६४ (अविरल साहित्य समाज, सिन्धुपाल्चोक)
- विद्या-वाचस्पति (D.Lit.)- ई. २००७ (विक्रमशिला विद्यापीठ, भागलपुर, बिहार)
- मैथिली सङ्घर्षशील व्यक्तित्व सम्मान- २०६३ (मैथिली साहित्य परिषद्, लहान)
- साहित्य भास्कर- ई. २००६ (अखिल भारतीय भाषा-साहित्य सम्मेलन, भोपाल, म.प्र.)
- उत्कृष्ट सङ्गीतकार सम्मान- ई. २००६ (संस्कृति मिथिला, सहरसा, बिहार)
- जनअभिनन्दन- २०६२ (मैथिली सेवा समितिसहितक सङ्घ-संस्था, विराटनगर)
- मिथिलारत्न सम्मान- ई. २००५ (अन्तर्राष्ट्रिय मैथिली सम्मेलन, नयादिल्ली)
- वागेश्वरी सम्मान- २०६२ (वागेश्वरी सेवा समिति, राजविराज, सप्तरी)
- सलहेस महोत्सव सम्मान- २०६१ (सलहेस संरक्षण समिति, सिरहा)
- ‘माटी की गंध’ कथा पुरस्कार- ई. २००३ (अभिव्यक्ति प्रकाशन, शारजाह, यूएई)
- नवरङ्ग सम्मान- २०५७ (नवरङ्ग साहित्य प्रतिष्ठान, धरमपुर, झापा)
- भानु पदक- २०५४ (भानु कला केन्द्र, विराटनगर)
प्रकाशित साहित्यिक कृतिः
प्रकाशकः खेमलाल-हरिकला स्मृति समाज कल्याण प्रतिष्ठान, चितवनः २०६५
प्रकाशकः खेमलाल-हरिकला स्मृति समाज कल्याण प्रतिष्ठान, चितवनः २०६५
प्रकाशकः मिथिला नाट्यकला परिषद, जनकपुरधामः २०६५
प्रकाशकः नेपाल राजकीय प्रज्ञा-प्रतिष्ठानः २०६१ अगहन
प्रकाशकः रातो बङ्गला किताब, पाटनढोका, ललितपुरः २०५९ आसिन
प्रकाशकः नेपाल राजकीय प्रज्ञा-प्रतिष्ठानः २०५१
प्रकाशकः मैथिली विकास मञ्च, काठमाण्डूः २०५०
प्रकाशकः सिस्नुपानी नेपाल, सम्पादकः माणिकरत्न शाक्यः २०६२
शैक्षिक कृति:
प्रकाशकः पाठ्यक्रम विकास केन्द्र, सानोठिमी, भक्तपुरः २०६३
प्रकाशकः पाठ्यक्रम विकास केन्द्र, सानोठिमी, भक्तपुरः २०६३
प्रकाशकः पाठ्यक्रम विकास केन्द्र, सानोठिमी, भक्तपुरः २०६३
प्रकाशकः पाठ्यक्रम विकास केन्द्र, सानोठिमी, भक्तपुरः २०५४ सँ २०५८ धरि
प्रकाशकः पाठ्यक्रम विकास केन्द्र, सानोठिमी, भक्तपुरः २०५७ आ २०५८
प्रकाशकः पाठ्यक्रम विकास केन्द्र, सानोठिमी, भक्तपुरः २०५८
साङ्गीतिक कृतिः
प्रकाशकः सम्झौता नेपाल, काठमाण्डू, २०६४ कार्तिक
प्रकाशकः गंगा कैसेट, नयादिल्लीः २०६३ बैशाख
प्रकाशकः श्रीमती कान्ता गौतमः २०६१ आसिन
प्रकाशकः बाइसेप एसटी, काठमाण्डू, नेपालः २०६१
प्रकाशकः एक्सनएड नेपालक सहयोगमे संस्कार मिथिलाः २०६० अगहन
प्रकाशकः म्यूजिक नेपालः २०५८, सीडीक प्रकाशकः म्यूजिक मिथिला
प्रकाशकः मास्टर क्यासेटः २०५८
प्रकाशकः सिस्नुपानी नेपाल आ रीमा क्यासेटः २०५७
प्रकाशकः सिस्नुपानी नेपाल आ रीमा क्यासेटः २०५६
प्रकाशकः सिस्नुपानी नेपाल, हास्यव्यङ्ग्य सदनः २०५५
प्रकाशकः सुरक्षित मातृत्व नेटवर्क, नेपालः २०५५
प्रकाशकः सेभ द चिल्ड्रेन, यूएसएः २०५४
प्रकाशकः सिम्फनिक रेकर्डिङ प्रा.लि.: २०४७
-
प्रकाशोन्मुख कृतिः
-
रचनात्मक कार्यानुभव तथा संलग्नताः
अवधिः वि.सं. २०४९ पुससँ वि.सं. २०६१ चैत्र मसान्तधरि
अवधिः वि.सं. २०५८ फागुनसँ वर्तमानधरि
अवधिः वि.सं. २०६३ अखाढ़सँ वर्तमानधरि
अवधिः वि.सं. २०६४ साओनसँ एक सालधरि
अवधिः वि.सं. २०६४ आसिनसँ छओ मासधरि
अवधिः वि.सं. २०५० अखाढ़सँ वर्तमानधरि
अवधिः वि.सं. २०५९ माघसँ वर्तमानधरि
अवधिः वि.सं. २०५८ असोजदेखि वर्तमानधरि
अवधिः वि.सं. २०६२ अखाढ़सँ वर्तमानधरि
अवधिः वि.सं. २०५३ चैत्रसँ २०५५ माघधरि
अवधिः वि.सं. २०५९ बैशाखसँ वर्तमानधरि
अवधिः वि.सं. २०५४ अगहनसँ २०५५ पुसधरि
-
अन्य उल्लेख्य गतिविधिः
-
संस्थागत आबद्धताः
-
पदक तथा सम्मानः
-
विदेश-भ्रमणः
भारत, चीन आ कतार।
सम्पर्क पताः
पोष्टहार्भेष्ट व्यवस्थापन निर्देशनालय,
श्रीमहल, पुल्चोक, ललितपुर, नेपाल।
ईमेल- dhipre@yahoo.com आ dhipre@gmail.com


text:
Monday, April 1, 2013
भगवानक लेल आइटम गर्ल
विहनि कथा- भगवानक लेल आइटम गर्ल शास्त्री जी जीवन भरि भागवत कथा बाँचैत रहलाह ।आरती, चढ़ाबासँ होइ बाला आमदनीसँ मजामे जिनगी कटैत छलन्हि ।देश-विदेशमे हिनक नाम प्रसिद्ध छलन्हि मुदा किछु दिनसँ भक्तक भीड़ लगातार घटले जा रहल छल ।आब तँ एक साए आदमी पुरनाइ मोशकिल भऽ गेलै ।एहि कारणसँ आमदनी सेहो घटि गेलै ।आयोजककें घटा लागऽ लागलै ।कतबो प्रचार-प्रसार केलाक बादो परिणाम पूर्वबत रहलै ।थाकि-हारि कऽ आयोजक एकटा उपाय सोचलक जे भागवतमे रास, प्रेम आ गोपीक चर्चा तँ छैहे, किएक ने गोपीकें मंचपर उतारल जाए ।अगिला प्रचारमे शास्त्री जीक नामसँ बेसी गोपीक चर्च कएल गेल ।कथाक दिन समयसँ पहिने पण्डाल खचाखच भरि गेलै ।शास्त्री जीकें भक्तक ओर-छोर नै भेटलनि ।मोने-मोन सोचऽ लागलनि जे भगवानोकें अपन कर्म, लीला बतेबाक लेल आ कलयुगमे अपन अस्तित्व बचेबाक लेल आइटम गर्लक सहारा लेबैये टा पड़लै । अमित मिश्र
Subscribe to: Post Comments (Atom)


text:
परमानन्द झा
परमानन्द झा (१९४४मा जन्म) नेपालक वर्तमान उपराष्ट्रपति आर सर्वोच्च अदालतक भुतपूर्व न्यायाधीश छी । ओ दरभंगा, बिहार, भारतमे जन्मल आर ओतए बड भेल। उनका लागु औषधक मुद्दामे घुस खाएल आरोप लगल छल । ओही कारण न्यायपरिषद स्थायी न्यायाधीशक पदमे उनका अनुमोदन नै केलक । अन्तमे ओ डिसेम्बर २००७मे न्यायाधीशक पदसँ राजिनामा देलक । बादमे, ओ राजनैतिक क्रियाकलापमे शामिल भेल आर मधेसी जनाधिकार फोरमक सदस्य बनल । श्रावण ४ मे, ओ संविधान सभा द्वारा नेपालक उपराष्ट्रपतिमे निर्वाचित भेल । उनका मधेसी जनाधिकार फोरम उम्मेद्वारक रूपमे खडा केनए छल ।
पदावधी[सम्पादन करी]
ओ श्रवण ८ गतेक दिन सितल निवासमे राष्ट्रपति रामवरण यादवसँ तत्कालिन प्रधानमन्त्री गिरिजा प्रसाद कोइरालाक उपस्थितिमे उपराष्ट्रपति पदक शपथ ग्रहण करी ओ कार्यकाल शुरु केलक ।


text:
Saturday, April 7, 2012
कर्तव्यपरायन तोता :: जगदीश मण्डल
कर्तव्यपरायन तोता
एकटा जमीनदार रहथि। हुनका बहुत खेत रहनि। धानक खेती केने रहथि। खेतक चारू कोणपर रखवार खोपड़ी बना ओगरबाहि करैत छल। रखवारकेँ रहितो तोता सभ उड़ैत आबि, धानो खाइत आ सीस काटि-काटि लैयो जाइत। एकटा एहेन तोता छल जे अपने खेतेेमे खा लैत आ उड़ै काल छअ गोट सीस काटि लोलमे लऽ उड़ि जाइत। एक दिन रखवार ओकरा जालमे फँसा लेलक। तोताकेँ लेने जमीनदार लग रखबार लऽ गेल।
तोताकेँ देखि जमीनदार पुछलकै- “धानक सीस काटि कतए जमा करै छेँ ”
निर्भीक भऽ तोता उत्तर देलकनि- “दूटा सीस कर्ज सठबैले दूटा कर्ज लगबैले आ दूटा परमार्थ लेल लऽ जाइ छी। कुल छअ-टा सीस, अपन पेट भरलापर, लऽ उड़ि जाइ छी।”
अचंभित होइत जमीनदार पुछलकै- “की मतलब?”
तोता- “बृद्ध माए-बाप छथि जनिका उड़ि नै होइत छन्हि, तनिका लेल दूटा सीस। दूटा बच्चा अछि तकरा लेल दूटा सीस आ पड़ोसिया दुखित अछि दूटा सीस हुनका लेल।”
तोताक बात धियानसँ सुनि जमीनदार गुम्म भऽ गेलाह। किछु समए मने-मन विचारि रखवारकेँ कहलखिन- “ऐ तोताकेँ चीन्हि लहक। जँ कहियो धोखासँ पकड़ाइयो जा तँ छोड़ि दिहक।”
Subscribe to: Post Comments (Atom)


text:
शिवराज सिंह चौहान
शिवराज सिंह चौहान वर्तमान मे मध्यप्रदेश प्रान्त कऽ मुख्यमन्त्री छी। शिवराज सिंह चौहान भारतीय जनता पार्टी कऽ वरिष्ठ नेता एवं राष्ट्रीय स्वयंसेवक संघ कऽ समर्पित कार्यकर्ता छी। ओ २९ नवम्बर, २००५ कऽ बाबूलाल गौर कऽ स्थान पर राज्य कऽ मुख्यमन्त्री बनल छल ।
जीवन परिचय[सम्पादन करी]
राजनीतिक करियर[सम्पादन करी]
[[श्रेणी:]]
जनप्रतिनिधि कऽ रूपमे[सम्पादन करी]
मुख्यमन्त्री कऽ रूपमे[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- हिंदी पट्टी के नेतृत्व में शिवराज आगे
- आम को खास बनाने के प्रणेता है श्री शिवराजसिंह चौहान
- शिवराज सिंह चौहान : प्रोफाइल वेबदुनिया)


text:
दिल्ली-मिथिला मिररः देशक जानल-मानल पत्रकार आओर बीबीसी पटनाक पूर्व संपादक मणिकांत ठाकुर संग मिथिला मिररक संपादक ललित नारायण झा केर भेल विशेष बातचीत मे बीबीसी पटनाक पूर्व ब्यूरो प्रमुख नवनिर्वाचित बिहार सरकार आओर मिथिला-मैथिली सं जुड़ल विभिन्न मुद्दा पर अपन पक्ष रखलनि। अपने कें बता दी बिहार चुनावक अंतिम चरणक मतदानक बाद मणिकांत ठाकुर मिथिला क्षेत्रमे एनडीएक भारी नुकसान आ महागठबंधन कें बेतहाशा समर्थनक पूर्वानुमान लगा चुकल छलाह जाहि कें बाद सोशल मीडिया पर हुनकर बहुत बेसी आलोचना सेहो कैल गेल छल। मुदा एबीपी न्यूज पर बतौर मिथिला एक्सपर्ट बनि गेल मणिकांत ठाकुरक बात जखन शत-प्रतिशत सत्य भय गेल ओहिकें बाद तमाम विरोधी अपना मुंह कें नुकेबाक लेल विवश भय गेलाह।
संपूर्ण मिथिला क्षेत्रमे महागठबंधन कें भेटल अपार जनसमर्थन ओ आवै वला समय मे मिथिलाक विकास आ मिथिला आंदोलन पर विस्तार सं चर्चा करैत दिग्गज पत्रकार मणिकांत ठाकुर दू टूक शब्द मे कहला जे वर्तामान सरकार सं मिथिलाक विकासक अपेक्षा करब ओहिना बुझाइत अछि जेना कि सूर्यक जड़ैत प्रकाशकें आंचार सं झांपब। मणिकांत ठाकुर कहला जे मैथिली आ मिथिलाक उपेक्षाक लेल नीतीश कुमार ओ लालू प्रसाद यादव दुनू सामान्य रूप सं जिम्मेदार छथि। नहि त नीतीश कें मैथिली सं कोनो विशेष लगाव छन्हि आ नहि लालू कें। दुनू नेता अपना-अपना स्तर सं मैथिलीक जतेक नुकसान कय सकैत छलाह ओहिमे कतौ कोनो कमि नहि रखलाह।
आब एहनमे इ जिम्मेदारी ओहि आंदोलनि लोकनिक छन्हि जे कोना अहि सरकार सं मिथिलाक विकासक लेल काज करौता। मैथिली-मिथिला एकटा अंधकार युगमे चलि गेल अछि आ अहिकें लेल सत्ता पक्षक संग-संग स्थानीय जे जनप्रतिनिधि चुनि कय जाइत छथि ओहै सब सं बेसी मैथिलक संग अन्याय कय रहला अछि। खास कय स्थानीय जनप्रतिनिधि जे अपना क्षेत्रक प्रतिनिधित्व करैत छथि जीतलाक बाद ओहै सब सं बेसी अवहेलना मिथिला ओ मैथिलीक करैत रहला अछि। अहि विषय पर संपूर्ण मैथिल समाज कें एकजुट भय गंभीरता सं सोचय पड़तनि अगर ओ लोकन्हि ओहि तरहें नहि सोचताह त सब दिन मिथिला-मैथिलीक स्थिति ओहना रहत।
वरष्ठि पत्रकारक मानी त जाहि तरहक अपार जनसमर्थन मिथिला क्षेत्र सं ओहि व्यक्ति कें हम मैथिलसब देलौह जे सतत मिथिला विरोधी रहलाह अछि तखन त ओकर परिणाम निश्चित रूपहिं गभीर हेवैटा करतै। आब अहिठाम सं सुसंगठित भय संपूर्ण मैथिलकें अहि बातक मुहिम छेड़वाक चाहि जे जाहि मिथिलाकें लालू आओर नीतीश सब दिन उपेक्षित रखैत एलाह, ओहि मिथिलाक धरती हुनका पर विश्वास करैत अपार जनसमर्थन देलकनि त कम सं कम सरकार सेहो ओहि क्षेत्रक प्रति सतौत सन व्यवहार नहि करय, ओहि कें लेल किछु अवश्य करय पड़त। अन्यथा हमरा नहि लागैत अछि जे अहि सरकार मे मिथिला-मैथिलीक कोनो जगह छहियो आ कि नहि।
अगर मैथिलजन नाम गनेवाक लेल मैथिली कें अष्टम अनुसूची मे देखैत छथि आ अटल बिहारी वाजपेयीक काज सं संतुष्ट भय जाइथ त फेर कहियो मैथिलीक विकास संभव नहि। लेकिन दुःखक बात इ जे मैथिलक स्वयं कें उपेक्षाक कारण मैथिलीकें जाहिठाम रहवाक चाहि ओहिठाम नहि जा पाइब रहल अछि। नीतीश कुमार आ हुनकर समर्थक पर टिप्पणी करैत ठाकुर जी कहला जे एहन समय आबि गेल अछि जाहिमे अगर अपने नीतीश कुमार या ओहि सरकार कें विरोध मे कोनो शब्द बाजव त अहां कें चारू दिस विरोध हुअय लागत मुदा विश्व जनमानस कें नीतीश कुमारक असली चेहरा कें उजागर करब अत्यावेश अछि।
विश्वक मंच आ कि देश स्तर पर नीतीश कुमारक अपना आप कें एकटा एहन नेताक रूपमे प्रस्तुत करैत छथि जे सुशासन आ विकास कें बात करैत हो मुदा अहि सं पैघ कथित रूप सं जातिवाद आ समाजिक उन्माद कें पसारय वला नेता बहुत कम भेटत। अगर अहां नीतीश कुमारक हां में हां मिलाउ त एक दम नीक मुदा जौं कनेक इतर चलि जाउ तखन फेर नीतीशक चेहरा आ व्यवहार देखैय वला होइत अछि। जे हम बहुत करीब सं देखि चुकल छी। देश दिग्गज पत्रकार आ मिथिला मिररक संपादक बीच बातचीतक इ सारांश छल। अगर अपने सब इच्छुक होइ त बातचीतक पूरा रिकार्डिंग सेहो प्रस्तुत करवा देल जायत। ओना मिथिला मिरर शीघ्रहि मणिकांत ठाकुरक संग विशेष भेंटघांट लय सामने आबि रहल अछि।
वर्तमान सरकार सं मिथिलाक विकासक आश अनापेक्षित: मणिकांत ठाकुर
दिल्ली-मिथिला मिररः देशक जानल-मानल पत्रकार आओर बीबीसी पटनाक पूर्व संपादक मणिकांत ठाकुर संग मिथिला मिररक संपादक ललित नारायण झा केर भेल विशेष बातचीत मे बीबीसी पटनाक पूर्व ब्यूरो प्रमुख नवनिर्वाचित बिहार सरकार आओर मिथिला-मैथिली सं जुड़ल विभिन्न मुद्दा पर अपन पक्ष रखलनि। अपने कें बता दी बिहार चुनावक अंतिम चरणक मतदानक बाद मणिकांत ठाकुर मिथिला क्षेत्रमे एनडीएक भारी नुकसान आ महागठबंधन कें बेतहाशा समर्थनक पूर्वानुमान लगा चुकल छलाह जाहि कें बाद सोशल मीडिया पर हुनकर बहुत बेसी आलोचना सेहो कैल गेल छल। मुदा एबीपी न्यूज पर बतौर मिथिला एक्सपर्ट बनि गेल मणिकांत ठाकुरक बात जखन शत-प्रतिशत सत्य भय गेल ओहिकें बाद तमाम विरोधी अपना मुंह कें नुकेबाक लेल विवश भय गेलाह।


text:
मैथिली साहित्याकाशक एकटा जगमगाइत तरेगन टूटि गेल. मैथिलीक अंगनाक महाप्रकाश मेझा गेल. मैथिलीक वरिष्ठ कवि, कथाकार महाप्रकाशक निधन दिल्लीक सफदरगंज अस्पतालमे भऽ गेल. ओ पछिला डेढ़ माससँ गंभीर रूपसँ बीमार छलाह. महाप्रकाशक असामयिक निधनसँ संपूर्ण मैथिली जगत मर्माहत अछि. मैथिलीक एहि कलमसेवीकेँ मिथिमीडिया दिससँ श्रद्धांजलि. आउ देखी जे महाप्रकाशकेँ श्रद्धांजलि देइत मैथिली साहित्यकार लोकनि कोना मोन पारि रहल छथि—
> महाप्रकाश हमर प्रिय कवि छलाह. ओ अत्यंत सज्जन व्यक्ति छलाह संगहि ओ स्वाभिमानी सेहो छलाह. ओ कहियो शक्तिशाली वर्गसँ किछु याचना नहि केलनि. महाप्रकाश हमरा सभक बीच नहि छथि से अत्यंत दुखद समाचार अछि.
> महाप्रकाश हमर प्रिय कवि छलाह. ओ अत्यंत सज्जन व्यक्ति छलाह संगहि ओ स्वाभिमानी सेहो छलाह. ओ कहियो शक्तिशाली वर्गसँ किछु याचना नहि केलनि. महाप्रकाश हमरा सभक बीच नहि छथि से अत्यंत दुखद समाचार अछि.
— प्रो.उदय नारायण सिंह 'नचिकेता'
> सुकांत, सुभाषचंद्र यादव आ महाप्रकाश आधुनिक मैथिली साहित्यकेँ एकटा नव आयाम देलनि. हुनक रचनाक शिल्प आ भाषाक प्रवाह बेछप अछि. ओ एकटा समर्थ कथाकारक संगहि संवेदनशील आ प्रखर कवि छलाह. ई क्षति अपूरणीय अछि.
— रामलोचन ठाकुर
> महाप्रकाश ओह...महाप्रकाशक कविता हमरा सदति प्रभावित करैत रहल. ओ आंतरिक रूपेँ लेखन दिस सदति सक्रिय रहलाह मुदा बाहरी आडंबरसँ परहेज रहनि. महाप्रकाश हमर बहुत पुरान मित्र छलाह आ ओ पटना मे हमरा अपन पहिल मित्र मानैत छलाह. हुनक निधन हमरा लेल व्यक्तिगत क्षति अछि.
— डॉ.रमानंद झा 'रमण'
> मैथिली साहित्य केर बड़का क्षति. ओहू सं बेसी समाज एक नीक मनुक्ख कें गमओलक. हेल्थ कें केयर नहि केलकै. दोसरा लेल हरान रहैत छलैक. हमरा आओर बेसी कचोटैत अछि जे साहित्य अकादेमी अवार्ड घोषणाक बाद ओ एक अखबार कें हमरा विषय मे कहने छल. रजनी दी कहैत छल हमरा. हम नहि बुझि सकलियइ जे एहन अवस्था मे अछि. चुप्प होयबाक छलैक त' चुप्पे चल जाइत. मैथिली कें ओकरा सं बहुत आस छलैक. — शेफालिका वर्मा
> महाप्रकाश मात्र साहित्यकार नहि छलाह अपितु ओ दिलेर आ सचेत इंसान सेहो छलाह. ओ ने अपने भसिआइत छलाह आ ने किनको भसिआयब हुनका पसिन पड़ैत छलनि. हुनकर लेखनमे जीवन-दर्शनक सूक्ष्म आ व्यावहारिक चिंतन भेटैछ. हमरा हुकासँ पछिला डेढ़ दशकसँ परिचिति छल. संबंध ततेक प्रगाढ़ जे ओ हमरा मित्रवत मानैत छलाह आ हम हुनका पितृवत मानैत छलहुँ. हुनक मौलिक चिंतनसँ सदति सिखबा लेल भेटैत छल. आब जखन ओ हमरा सभक बीच नहि रहलाह तऽ बेर-बेर मोनमे एक्केटा पश्चाताप भऽ रहल अछि जे नवारंभ प्रकाशनसँ प्रकाशित होमय बला हुनकर कथा-संग्रह' हुनका हाथमे नहि दऽ सकलहुँ. — अजित कुमार आजाद
> बहुत पैघ व्यक्तिगत क्षति अछि हमरा लेल. ओ बुझू तऽ हमर परिवारक सदस्य छलाह. एहिसँ बेसी एहि विषयमे कोनो बात करबाक स्थिति मे नहि पाबि रहल छी अपनाकेँ एखन. — गौरीनाथ
> महाप्रकाशक अवसान मैथिली साहित्य लेल वास्तवमे बड्ड नमहर क्षति अछि. बड्ड कम साहित्यकार एहन होइत छथि जे भाषामे ताकति भरबा मे सक्षम होइत छथि. महाप्रकाश ताहिमे एकटा सशक्त हस्ताक्षर छलाह. ई मात्र कहबा लेल नहि बल्कि वास्तवमे अपूरणीय क्षति अछि. — तारानंद वियोगी
> महाप्रकाश जीक गेला सं मैथिली कें जे क्षति भेल तकर पूर्ति भइये नै सकै छै. अपना सभ एकटा मुहफट आर बेलाग बजनिहार सं अलग भए गेलहु. कएक भेंट-घांट अछि हुनका सं. हमर नाना जी रहथि हुनका नने कहैत रहियनि आर ओ नाती बाबू, कतेको बेर नया बाजार केर हुनक डेरा पर भोर जइयइ त' सांझे घुरियइ. 2010 मे हुनका लग अपन मैथिली कविता सभ लए पहुचल रही डमी बुक...कहलियनि एहि संग्रह केर नाम संभवामि रखने छी, ओ तुरत कहलनि जे नाम बदल एकर...जखन 'एतबे टा नहि' कविता लिखलहु...हुनक सुझाव रहनि जे 'यैह नाम राख....' बहुत नीक जकाँ पढ़ने रहथि आर ओही संग्रह मे किछु शब्द पर सेहो हुनका आपत्ति रहनि हुनकर आदेशक पालन करैत खांटी गाम घर केर भोगल कविता आर जीयल शब्द देने रही...बहुत रास चीज़ अपन ओही अभिभावक केर छत्रछाया मे सिखने छी.
— अरुणाभ सौरभ
> महाप्रकाश चल गेलाह...मैथिली साहित्यक क्षति भेल. जतय धरि हम बुझै छी...हुनक मूल्यांकनक खगता अछि. एहन सुच्चा साहित्यिक कें चल जायब दुखित करैत अछि. — अनमोल झा
Maithili News, Mithila News, Maithili Sahityakaar, Mahaprakash, Maithili, Mithila State


text:
बाबुल सुप्रियो
बाबुल सुप्रियो (जन्म १५ दिसम्बर १९७०) एक भारतीय पार्श्वगायक, लाइव कलाकार, टेलीभिजन होस्ट, अभिनेता, राजनेता आ आसनसोल सँ संसदक सदस्य छी। वर्तमानमे, ओ भारी उद्योग आ सार्वजनिक उद्यम राज्य मन्त्री छी , भारतमे केन्द्रिय मन्त्रिपरिषदमे ओ नब्बेकें दशक कऽ मध्यमे हिन्दी सिनेमामे पार्श्व गायकक रूपमे अपन करियर बनौलक आ बहुतो चलचित्रसभक लेल गित गाबने अछि। ओ मुख्य रूप सँ हिन्दी आ बङ्गालीमे गाबैत अछि। सङ्गे, ओ अपन सङ्गीत करियरक समयमे ११ अन्य भाषासभमे पार्श्व गायन सेहो केनए अछि ।[१][२]
हिनका द्वारा २०१४ मे राजनीतीमे प्रवेश करि नरेन्द्र मोदीक सरकारमे शामिल भेल।
प्रारम्भिक जीवन[सम्पादन करी]
करियर[सम्पादन करी]
राजनितिक जिवन[सम्पादन करी]
एहो सभ देखी[सम्पादन करी]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ "Sixteenth Lok Sabha Members Bioprofile: Baral,Shri Babul Supriya (Babul Supriyo)", Lok Sabha Secretariat।
- ↑ "Babul Supriya (Babul Supriyo) Baral", National Portal of India, मूलसँ २२ फरबरी २०१५-मे सङ्ग्रहित, अन्तिम पहुँच २२ फरबरी २०१५।
|deadurl=प्यारामिटर ग्रहण नै केलक (सहायता)


text:
सारिका
सारिका एक हिन्दी चलचित्रक अभिनेत्री छी ।
जीवनी[सम्पादन करी]
सारिकाक जन्म भारतक राजधानी नयाँ दिल्लीमे मराठी आ हिमाचली परिवारमे भेल छल । छोटे अवस्थामे हुनकर पिता परिवारसँ अलग भऽ गेल छल । ओकर बाद ओ परिवारक मुखियाक रूपमे पारिवारिक जिम्मेवारी वहन केनए छल । ओ विद्यालय नै जा सकल ।[१]
प्रमुख चलचित्रसभ[सम्पादन करी]
पुरस्कार[सम्पादन करी]
- सर्वश्रेष्ठ अभिनेत्रीक लेल राष्ट्रिय चलचित्र पुरस्कार
- सर्वश्रेष्ठ पहिरन डिजाइनक लेल राष्ट्रिय चलचित्र पुरस्कार
सन्दर्भ सामग्रीसभ[सम्पादन करी]
- ↑ "I get devastated at the idea of marriage: Shruti Haasan", अन्तिम पहुँच १८ जनवरी २०१४।


text:
डिजिटल प्लेटफॉर्म केर नियमन आ डाटा निजता केर सुरक्षा कें ल' दुनियाभरि मे भ' रहल चर्चाक मध्य Google CEO सुंदर पिचई कहलनि अछि जे प्रौद्योगिकी कंपनी कें सब किछु ठीक करबाक लेल जिम्मेदारी लेबाक चाही. कैलिफोर्निया स्थित माउंटेन व्यू परिसर मे 'गूगल आई/ओ' डेवलपरक वार्षिक सम्मेलनक उद्घाटन करैत पिचई कहलनि जे हम सब एखन कंप्यूटिंग केर महत्वपूर्ण मोड़ पर छी, जतय सं प्रौद्योगिकी कें आगू गति प्रदान करबाक लेल उत्साहित छी.
सम्मेलन मे 7,000 सं बेसी डेवलर कें संबोधित करैत पिचई कहलनि जे स्पष्ट अछि जे हम सब जे बना रहल छी, तकर की प्रभाव भ' सकैत छै आ मनुष्यक जीवन कें कोना सुधार क' सकैत छै से सोचब आवश्यक. हमरा लोकनि कें सूचना कें सुरक्षित राखब आ तकनीकक सदुपयोग करबा पर धियान देबाक चाही.
ज्ञात हो कि माइक्रोसॉफ्ट सीईओ सत्या नडेला सेहो एही बात पर जोर देइत कहने छलाह जे हुनक कम्पनी यूजर्स डाटा कें सुनिश्चित आ सुरक्षित करबाक हेतु समाधान पर काज क' रहल छनि. पिचई हुनक बात कें आगू बढ़बैत बजलाह जे उपयोगी आ रीचेबल सूचनाक खगता एखनो ओतबे अछि जतेक दू दशक पूर्व गूगल स्थापना समय मे छल.
Maithili News, Mithila News, Maithil News, Digital Media in Maithili Language


text:
पोखरा उपत्यका
पोखरा उपत्यका मध्य नेपालमे अवस्थित एक उपत्यका छी । एकरा सेती उपत्यका सेहो कहल जाइत अछि । ई गण्डकी अञ्चलमे अवस्थित अछि आ काठमाडौं उपत्यकाके २०३ किलोमिटर (१२६ माइल) दक्षिणमे अवस्थित अछि ।[१]नेपालक दोसर पैग नगरक रूपमे रहल पोखरा नगर संगे ४ टा गाउँपालिका रहल पोखरा उपत्यकासँ बिजयपुर, कोत्रे लगायतक छोट नदीसभ सेती नदीक जलधारामे मिल उपत्यकाके बाहर जाइत अछि । पोखरा उपत्यका तालसभक लेल सहो धनीक उपत्यका छी, फेवा ताल, बेगनास ताल, रूपा ताल आ खास्टे ताल लगायतक पैग तथा मैदी ताल, दिपाङ ताल आ कमलपोखरी ताल लगायत छोट तालसभ ई उपत्यका भितर रहल अछि ।
इतिहास[सम्पादन करी]
वर्तमान नेपाल एकीकरण होमएसँ पूर्व पोखरा कास्की राज्य अन्तर्गत आबैत छल । ऐतिहासिक कास्कीकोट ई उपत्यकाक उत्तरी छोरमे अवस्थित अछि । पृथ्वी नारायण शाहक मैझला बेटा नायव बहादुर शाहक समयमे पोखरा उपत्यका वर्तमान नेपालमे मिलाएल गेल छल ।
पर्यटन[सम्पादन करी]
एतय रहल रमणीय तालसभ आ सेती नदी तथा झरनासभ प्रमुख पर्यटकीय स्थल छी ।
सन्दर्भ सामग्रीसभ[सम्पादन करी]
- ↑ "Google Maps." Google Maps. Google, n.d. Web. 28 October 2013
बाह्य जडीसभ[सम्पादन करी]


text:
सविता झा खान
आय हमसभ शिक्षा क संदर्भ मे जखन चिंतनशील होएत छी, त सबसे पैघ बिंदु शिक्षा आओर शैक्षणिक संस्थान क स्वायत्तता होएत अछि । शिक्षा क जिम्मेदारी आओर गुणवत्ता क नाम पर औपनिवेशिक काल मे जखन राज्य तमाम किसिम क सरंचना कए ठाड़ करब शुरू केलक, त सबसे पहिल आघात नहि खाली भारतीय भाषा क पहुंचल, बल्कि पाठ्यक्रम मे शामिल कैल गेल विषय आओर ओकर रूपरेखा भारतीय सामुदायिक आओर सभ्यतामूलक संदर्भ स नहि छल । एतय क लोकप्रचलित ज्ञान परंपरा कए, ओकर समाज आओर ओहि स उपजल दर्शन परंपरा कए भीषण आघात पहुँचाएल गेल । सवाल ई अछि जे आब एकरा कोन ज्ञान-परंपरा मे राखल जाए आओर ओकर भौतिक-सांस्कृतिक कर्म-स्थल कतय होए ?
एहिक उत्तर कतहूँ न कतहूँ हमर गाम मे नुकायल अछि, हमर दृष्टि स गुजरल भारत क आन गाम जेंका संभवतः मिथिला क गाम मे पिछला सदी तक फल-फूल रहल, स्वायत्त ज्ञान परंपरा (जे किछु खास गाम मे कम-से-कम संसाधन मे नैयायिक और मीमांसक घर स चलैत छल), जाहिमे राज्य आ कोनो आन सत्ता नहि त पाठ्यक्रम तय कए रहल छल नहिए डिग्री आाओर परीक्षा क ई विकृत, जानलेवा, बाजारोन्मुखी, भौतिकवादी स्वरूप कतहूँ स ग्रामीण लोकक समाज पर ई कदर हावी छल जे आजुक सबसे पैघ समस्या बेरोजगारी कए महामारी बना दैत । अपेक्षा ज्ञान संकलन आओर आत्मविद्या स परिमार्जन क छल, महज रोजगार क नहि । मनुष्य कए, युवा कए महज रोजगार क माध्यम नहि बुझल जा रहल छल, एहि ज्ञान परंपरा क ह्रास स संभवतः राज्य,रोजगार आओर शिक्षा कए आवंटन करयबला प्रबल शक्ति बनैत चलि गेल आओर लोकक, गामक स्वायत्तत्ता अपन आत्मविद्या क बल पर एकटा पुख्ता रिस्पांस नहि ठाड़ कए सकल, जे राज्याश्रय क बिना सेहो अपनी ज्ञान-परंपरा कए अक्षुण्ण रखि सकैत छल आओर आजुक हालत ई अछि जे हम दान नहि,बल्कि अनुदान क कुचक्र मे अपनी स्वायत्तता कए खोजबाक भागीरथ आओर असफल प्रयास कए रहल छी ।
ओतय मिथिला क कलेक्टिव विजडम, विपन्नता क विलास आओर कॉमन रिसोर्सेज क स्वतःस्फूर्त लोकक उत्पत्ति क बड्ड रोचक नमूना छल, ई किस्सा दरभंगा क दग्धरि/चमैनिया पोखरि क उत्त्पति क छल, कैक परत और प्रतीक से गुजरैत ई किस्सा (अयाची मिश्र, शंकर मिश्र, चमैन, दान) अंततः जल क श्रोत पर ठहरि गेल कि केना एकटा चमैन बड्ड रास धन भेटबा पर अपन मूल गुण (स्किल) स च्युत होनाए नहि चाहैत अछि, ओ पोखर खुन्हवाए कए अंततः एकटा सर्वसामान्य क हित मे निर्णय लैत अछि ।
आखिरकार दर्शन क एहि स उजागर चरित्र हम कतय ताकि सकब, जतय जनसामान्य क जीवन एकटा दर्शन, नीति स चलैत होए ? संभवतः एतबा स्वायत्तता बिरले आय कोनो विवि वा शैक्षणिक संस्था सीखा पाबए । मुद्दा ई अछि जे ई लेयर्ड विजडम गेल कतय ? तालाब कतय गेल आओर जातिगत प्रपंच कए ई जैसन प्रकरण किएक नहि दिशा दिखा पाओल ?
एहि परिस्थिती मे मिथिला क एकटा गांव सरिसब-पाही आओर ओकर संस्था अयाची डीह विकास समिति मे किछु ग्रामीण, नैयायिक विद्वान आओर ओतय क आम लोग अपन ज्ञान-परंपरा क मूल कए लकए एकटा भागीरथ प्रयास करबाक लेल अग्रसर अछि, जाहिमे ओ भारतभर स न्यायशाष्त्र क प्रकांड विद्वान कए इकठ्ठा कए रहल अछि ।
चौदहवीं-पंद्रहवीं शताब्दी क सुप्रसिद्ध मैथिल विद्वान अयाची (भवनाथ मिश्र) आओर शंकर मिश्र क चौपाड़ी (गांव सरिसब क बीच एकटा खाली जगह) टा एहिक ज्ञानक केंद्र छल । कोनो भवन, राजभवन आओर राज्य क इंफ्रास्ट्रक्चर पर आश्रित भए हिनकर ज्ञान परंपरा दम नहि तोड़लक, बल्कि गामक खुला परिवेश मे बिना कुनू बंधन, भेदभाव क बाध्यता क बगैर हुनकर ज्ञान क विमर्श चलैत रहल । आब ओ परिचर्चा आओर चमैनिया डाबर (तालाब) पर एहि महीना विमर्श कए ई साबित कए देलक जे भारत क गाम मरत नहि, नहिए ओकर लोक ऊर्जा कम होएत और नहिए ओतय क ज्ञान-परंपरा क आत्मविद्या तत्त्व क प्रति विश्व क रुझान कहियो कम होएत । किएक गांधी क भारत वैह साकार अछि और एहि ज्ञान-परंपरा कए ओ ‘सुंदर वृक्ष’ कहने छल, जाहि मे उपनिवेश क प्रतिरोध क भरपूर बीज छुपा छल आओर जे आजुक सेहो नव उपनिवेशवाद क एकटा व्यापक रिस्पांस(प्रत्युत्तर) देबाक माद्दा रखैत अछि, बशर्ते कि ज्ञान परंपरा कए ओहिक मूल ग्राम्य परिवेश से जोड़िकए कोनो विकास क मॉडल तैयार होए । सवाल इहो अछि जे पंद्रहवीं सद क शंकर मिश्र क चौपाड़ी जेहन ज्ञान-परंपरा,शिक्षा क प्रारूप पर अखनो तक विमर्श किएक नहि भए रहल अछि । किएक आजुक राज्य और लोक एहन ओपन स्पेस क स्वायत्तता कए मूल्य नहि दए रहल अछि ? आखिरकार एकटा गाम ओकर ग्रामीणक कलेक्टिव विजडम एतबा पैघ बीड़ा उठाकए ई साबित कए देलक जे गाम अखैन धरि मरल नहि अछि आओर शंकर मिश्र क चौपाड़ि अपन स्वरूप बदलिए कए फेर से ज्ञान-परंपरा क केंद्र बनबाक क्षमता रखैत अछि।
(लेखिका मैथिली क वरिष्ट लेखक, विचारक आ जानकी देवी मेमोरियल कॉलेज, डीयू मे प्राध्यापिका छथि ।)


text:
उग्रतारा मन्दिर
उग्रतारा मन्दिर सुदूर पश्चिमक पैग शक्तिपिठ मानल जाइत अछि । ई मन्दिर डडेलधुरा सँ चारि किलोमिटर पश्चिम दिस रहल अछि । ई मन्दिरके नेपालक सूदूर पश्चिमक नौ भगवतीसभक मन्दिरसभमे एक मन्दिर छी । उग्रतारा मन्दिरक उत्पति सम्बन्धमे प्रमाणिक आधारमे कुनो शिलालेख नभेटल अछि ।
अवस्थितिसंपादित करें
डडेल्धुरा जिलाक अमरगढी नगरपालिकामे अवस्थित ई प्रसिद्ध मन्दिर, बागबजार सँ करिब ५ कि.मि. दुर डडेलधुरा, बैतडी राजमार्गक पश्चिम दिसक उंच विशाल तथा रमणीय फाटमे रहल अछि । एतेक कतौ सँ आएब मन्दिरमे प्रवेश करैलेल मार्ग नै भ प्रकृत प्रदत फाँटमे अवस्थित उग्रतारा देवीक दर्शन करैलेल भक्तजनसभ चढाई करि जा परैत अछि । उग्रतारा मन्दिरक उत्पति सम्बन्धमे प्रमाणिक आधारमे कुनो शिलालेख नभेटल अछि ।[१]
ऐतिहासिक पृष्ठभूमिसंपादित करें
सन्दर्भ सामग्रीसभसंपादित करें
एहो सभ देखीसंपादित करें
- सुदूर पश्चिमक प्रख्यात नटा भगवतीक मन्दिरसभ


text:
- बबलू माय! बबलू कतय गेल? आइ-काल्हि कतय रहैत अछि, कतय जाइत-अबैत अछि, कहियो आठ बजे, नौ बजे राति सं पहिने ओकर दर्शन नहि होइत अछि.
चिंतित रूपें रमेश अपन गृहणी राधा सं पुछलनि.
- हम की कही, दिन-राति कान मे इयरफोन खोंसने नै जानि ककरा सभ सं फुसफुसाइत रहैत अछि! हमर कोनो मोजर करय तहन ने? घर मे रहितो ओ जेना कोनो दोसरे दुनिया मे रहैत अछि. ई मोबाइल जानक जंजाल बनि गेलै आ उपर सं एकटा मोटरसाइकिल कीनिए देलियैए...जखन मोन भेलै हुर्र सं विदा भ' जाएत, जखन मोन करतै आबि जाएत.
- आब अहां त' हमरे दोष देब! अरे, हम देखलियै कॉलेज दूर छै, बस सं आबाजाही कठिन हेतै, समय से बेसी लगतै. अप्पन सबारी रहने समयो बचतै आ आरामो हेतै.
- हम अहां कें की दोष देब! समैये किदन भ' गेलै. आजुक बच्चा सभक र'हनि विचित्र भ' गेलै. ने पढ़ाइ ने लिखाइ. पढ़ए कहियौ त' कहत मोबाइल पर पढ़ै छी, लीखए कहियौ त' मोबाइल पर अंगुरी दौड़ाबए लागत. ने कॉपी ने किताप.
अरे ई फेसबुक, व्हाट्सएप आ ट्विटर न्यू जेनरेशन कें चौपट क' देलकै. नेट एतेक सस्ता आ सुलभ भेल जा रहलैए, पता ने की सब देखैत-पढैत रहैत छै. बच्चा सब कें नीक बेजाए केर ज्ञाने कतेक! आब त' लोक मुंह सं कोनो बात नै बाजैछ, झट सं मोबाइल पर पोस्ट क' देत. नओत-हकार सब मोबाइल सं. सूप्रभात, शुभरात्रि आ शुभकामना केर बरखा, व्हाट्सएप पर अपन-अपन ज्ञानक बघार आ नीक-नीक उपदेश. हम सब जीवन भरि मे पांचो-दसटा मित्र नै बना सकलहुं आ आजुक नवतुरिया सब कें फेसबुक पर पांच हजार फ्रेंड्स...गजब छै!
- अहूं त' बड़की मोबाइल किनबे केलहुं अछि आ किदन-किदन सब देखिते रहैत छी!
- हं! तैं ने हम कहै छी जे अहूं आब ई छोटकी मोबाइल छोड़ू, एकटा नीक मोबाइल कीनि दै छी. व्हाट्सएप आ फेसबुक पर एकांउट बना दै छी. कने चेष्टा करबै त' चलाएब सीखि लेब. हम आफिस मे जखन खाली रहब त' दूनू गोटे चैट करब!
- दुर जाउ! हमरा नै अछि सिखबाक! हमरा लेल एतबे ठीक, फोन आएल त' उठा क' गप केलहुं आ ककरो सं मोन भेल त' बतिया लेलहुं. अच्छे हे, नओ बाजि गेलै कने फोन करियौ ने, देखियौ ने बबलू कतय अछि!
- हं, हं, देखै छियै.
रमेश अपन मोबाइल सं फोन करबाक बारंबार चेष्टा करैत बाजि उठलाह - "ओकर मोबाइल स्वीच ऑफ किएक बता रहल अछि. हे भगवान, सब ठीक रखबै."
किछु क्षणक उपरांत हुनक मोबाइलक घंटी बाजए लगलनि. रमेश हड़बड़ाइत मोबाइल उठओलनि. कोनो अनचिन्हार नंबर सं फोन छलनि.
- हेलो…हैलो…
- हैलो… आप रमेश झा बोल रहे हैं क्या?
- हां...हां! आप कौन?
- मैं शिवाजी नगर थाना से बोल रहा हूं. बृजमोहन (बबलू) के मोबाइल से आपका नंबर मिला.
- मैं शिवाजी नगर थाना से बोल रहा हूं. बृजमोहन (बबलू) के मोबाइल से आपका नंबर मिला.
- हां...हां… बबलू मेरा बेटा है...क्या हुआ उसको?
रमेशक चेहराक रंग उड़ि गेल. ओ आओर बेचैन भ' गेला. जवाब आएल -
- उसका एक्सीडेंट हो गया है. आप जल्दी से सदर अस्पताल पहुंचें.
रमेश सोफा पर धराम सं खसि पड़लाह, हाथ सं मोबाइल सेहो नीचां खसि पड़ल. राधा कनैत-कनैत घरक देवी-देवता कें गोहराबए लगलीह.
- की भेलै बबलू पप्पा...बबलू ठीक अछि ने?
- बबलू...बबलू के एक्सीडेंट….ओ होस्पीटल मे...
रमेशक स्वर घबरहटि मे ठीक सं नै निकलि रहल छलनि. ओ पानि दिस इशारा केलनि. राधा दौड़ि क' पानिक गिलास अनलनि. घरक कन्नारोहटि सुनि किछु लोक सभ जुटि गेल. सब कें ई खबरि लागि गेलै जे बबलू कें एक्सीडेंट भेलैए आ ओ अस्पताल मे सीरियस अवस्था मे अछि.
रमेश आ राधा कनैत-पीटैत हॉस्पिटल जेबाक लेल घर सं बाहर भेलाह ताधरि एकटा पड़ोसी अपन कार सटार्ट केलक आ दूनू गोटे कें बैसा क' विदा भेल.
हॉस्पिटलक सामने पुलिस सभ कें जमा देखि गाड़ी एक साइड मे लगा देल गेलै. रमेश आ राधा मेन गेट दिस बदहबास भेल दौड़लनि. पाछू सं किछु पड़ोसी सभ सेहो पहुंचि गेलनि.
- हां...हां सर! हम रमेश झा. कहां है मेरा बबलू ?
पुलिसक हेड हिनका पकड़ि क' सांत्वना देइत अस्पतालक भीतर ल' गेल. पुलिस आ अस्पताल कर्मचारी सभ बीच सुगबुगाहटि होमय लागल. उपस्थित लोक सब कें ई बुझबा मे कोनो दिक्कत नै रहलै जे बबलू खतम भ' गेल अछि. पुलिस बाहर आबि हिनक पड़ोसी लोकनि मे सं दू गोटे कें भीतर बजओलक आ रमेश-राधा कें सम्हारबाक इशारा केलक. पुलिस इंस्पेक्टरक कहला पर स्टेचर पर उज्जर चद्दरि सं झांपल एकटा लहास आनल गेल. जखने लहासक मुंह उघारल गेल कि रमेश-राधा बबलूक नाम ल' चिकरब-कानब शुरू क' देलनि. ई हृदय विदारक दृश्य देखि सब नोरे-झोरे भ' गेल. एहना मे की-कोना कएल जाए, ककरो किछु फुरा ने रहल छलै. रातिक बारह बाजि गेलै, पुलिस सब अस्पताल कैंपस सं विदा होइत गेल.
प्रात भेलै त' लोक सब लहास निकलबेबाक प्रक्रिया मे लगलाह. रमेश आ राधा कनैत-कनैत बदहबास भेल पड़ल छलथि. किछु गोटे हुनका दुनू कें भरोस देबाक उपक्रम मे लागल छलाह. ताधरि पुलिसक गाड़ी आएल आ रमेश कें थाना नेने गेल. थाना प्रभारी बबलूक समान सभ जेना हाथक घड़ी, मोबाइल, इयरफोन, पर्स, औंठी, गराक चेन आ किछु टका रमेश बाबू कें देलनि. रमेश बाबू कें प्रभारी बतओलनि जे सीसीटीवी फुटेज सं स्पष्ट अछि जे बबलू मोबाइल मे बतियाइत ड्राइव क' रहल छल. प्रभारी जनओलनि जे मोटर साइकिल क्षतिग्रस्त अवस्था मे अछि आ कानूनी प्रक्रियाक बाद हैंडओवर कएल जेतनि. रमेश बाबू सं किछु ठाम सही कराओल गेलनि आ फेर पुलिस वाहन सं हुनका अस्पताल पहुंचा देल गेलनि.
दिनक दस बाजि गेल छल. पड़ोसी सब मिलि दाह संस्कारक सब व्यवस्था क' लेने छलथि. रमेश बाबूक किछु संबंधी सब सेहो ताधरि जुटि गेल छलाह. लहास कें अस्पताल सं घर आ फेर घर सं श्मशानघाट ल' जाओल गेल. माए-बापक अवस्था बड्ड खराप छलनि. श्मशानघाट पर चिता सजाओल गेल. रमेशबाबूक अवस्था कें देखि आगि देबए लेल कहबाक साहस ककरो नै भ' रहल छलै तथापि एक गोटे हुनका पकड़ि क' हुनक हाथ सं मुखाग्निक बिधि संपादित करौलनि. चिता मे आगि पकड़ा देल गेल आ रमेश बाबू कें एक दिस बैसा देल गेल. रमेश बाबू जरैत चिता देखि कोढ़ फाटि क' कानए लगलाह. आ कि एकाएक किछु काल मे जेना ओ सचेत होइत किछु ताकए लगलाह. बगल मे हुनक कोनो संबंधी लग रमेशक उतारल कपड़ा आ सामान सभ छलै. ओ हुनका लग जा क' अपन छोड़ल कुरताक जेबी सं थाना प्रभारी द्वारा देल बबलूक मोबाइल निकाललनि. चिता हू-हू जरि रहल छल, रमेश चिता दिस बढ़लाह. सभ लोक अकचका गेल छल.
दिनक दस बाजि गेल छल. पड़ोसी सब मिलि दाह संस्कारक सब व्यवस्था क' लेने छलथि. रमेश बाबूक किछु संबंधी सब सेहो ताधरि जुटि गेल छलाह. लहास कें अस्पताल सं घर आ फेर घर सं श्मशानघाट ल' जाओल गेल. माए-बापक अवस्था बड्ड खराप छलनि. श्मशानघाट पर चिता सजाओल गेल. रमेशबाबूक अवस्था कें देखि आगि देबए लेल कहबाक साहस ककरो नै भ' रहल छलै तथापि एक गोटे हुनका पकड़ि क' हुनक हाथ सं मुखाग्निक बिधि संपादित करौलनि. चिता मे आगि पकड़ा देल गेल आ रमेश बाबू कें एक दिस बैसा देल गेल. रमेश बाबू जरैत चिता देखि कोढ़ फाटि क' कानए लगलाह. आ कि एकाएक किछु काल मे जेना ओ सचेत होइत किछु ताकए लगलाह. बगल मे हुनक कोनो संबंधी लग रमेशक उतारल कपड़ा आ सामान सभ छलै. ओ हुनका लग जा क' अपन छोड़ल कुरताक जेबी सं थाना प्रभारी द्वारा देल बबलूक मोबाइल निकाललनि. चिता हू-हू जरि रहल छल, रमेश चिता दिस बढ़लाह. सभ लोक अकचका गेल छल.
रमेश जोर सं कनैत हाथक मोबाइल कें देखबैत बजला ई मोबाइल नै राक्षस अछि...इएह हमर बबलू कें खेलक. हम एकरा एही चिता मे सुड्डाह क' देबै. ई कहैत संग ओ मोबाइल कें चिता पर फेंक देलनि. कने कालक बाद एकटा जोरगर अबाज भेलै. आगिक किछु चिनगी चारू दिस उड़िया गेलै. लोक सब अचंभित भ' गेलथि. संभवतः मोबाइलक बैट्री फाटल छलै.
लहासक संगे मोबाइलो चिता पर हू-हू क' जरए लागल...
(मैथिली भाषा मे उपयोगी वीडियो देखबाक लेल मिथिमीडिया केर यूट्यूब चैनल सब्सक्राइब करू. अहां फेसबुक, ट्विटर आ इन्स्टाग्राम पर सेहो फॉलो क' सकै छी.)
Tags: Maithili Mithila भाषा-साहित्य साहित्य


text:
पिछला महीना बिहार मे आसमानी बिजली (ठनका) गिरय सं 100 सं अधिक लोक केर मृत्यु भ’ गेल छल। एकरा बाद बिहार सरकार मौसम कें ल’ अलर्ट जारी क’ रहल अछि आ लोक क’ ठनका सं बचबाक तरीका सेहो बता रहल अछि। अहि कड़ी मे बिहार सरकारक आपदा प्रबंधन टीम इंद्रव्रज (Indravajra) नाम सं एकटा मोबाइल एप लॉन्च केने अछि।
Indravajra एप लोक क’ बिजली गिरय सं 40-45 पहिने अलर्ट क’ देत। खास बात ई अछि जे अलर्ट कें तौर पर अहाँ कें स्मार्टफोन केर रिंगटोन बजत। बिहार सरकार राज्य कें लोक सं अहि एप क’ अधिक-सं-अधिक संख्या मे डाउनलोड करबाक अपील केने अछि। आउ जनैत छी अहि एप कें बारे मे….
स्मार्टफोन मे केना इंस्टॉल करि Indravajra एप?
बिहार सरकार कें Indravajra एप क’ गूगल-प्ले-स्टोर सं एंड्रॉयड मोबाइल मे डाउनलोड कयल जा सकेत अछि। गूगल प्ले-स्टोर पर जाको अहाँके सर्च बार मे Indravajra सर्च करय परत। एप क’ डाउनलोड करबाक बाद मोबाइल नंबर कें माध्यम सं रजिस्ट्रेशन करय परत।
रजिस्ट्रेशन कें बाद एप क’ लोकेशन केर परमिशन देबय परत। एकरा बाद अहाँके एप काज केनाइ शुरू क’ देत आ अहाँके लोकेशन कें 20 किलोमीटर कें दायरा मे बिजली गिरय सं 40-45 मिनट पहिने अहाँके अलर्ट भेट जायत। अहि एप क’ अखन धरि एक लाख सं अधिक लोक डाउनलोड केने अछि।


text:
मैथिल कोकिल विद्यापतिक जन्म 1350 ई०क लगभग मधुबनी जिलाक विसफी ग्राम मे भेल छलैन्हि। हिनक पिताक नाम गणपति ठाकुर छलैन्हि। हिनक पूर्व लोकनिक अनेक पीढ़ी सँ मिथिलाक राज दरबार सँ सम्बन्ध छल। हिनक वंश पण्डितक वंश छल। स्वयं विद्यापति स्मृति, इतिहास, पुराण, साहित्य आदि अनेक विषय पर अधिकार रखैत छलाह। जे हुनक अनेक रचना सँ सिद्ध होइछ। विद्यापतिक लिखल संस्कृत, अपभ्रंश तथा मिथिला भाषा मे अनेक रचना उपलब्ध अछि। संस्कृत मे हिनक रचना – पुरूष परीक्षा, विभागसार, भूपरिक्रमा, शैवसर्वश्वसार, दुर्गाभक्ति तरंगिणी, गयापत्तलक आदि प्रसिद्ध अछि। अपभ्रंश मे हिनक दू गोट रचना – कीर्तिलता एवं कीर्तिपताका अछि। मैथिली मे हिनक सहस्त्रावधि गीत उपलब्ध अछि। हिनक संस्कृत मे ‘मणिमंजरी’ तथा संस्कृत मैथिली मे ‘गोरक्षविजय’ नाटक प्रकाशित अछि। विद्यापतिक सभ सँ बेशी चर्चित अछि मिथिला भाषा मे रचित गीत सभ। एहि गीत सभ सँ ओ साहित्य संसार मे अमर छथि तथा हुनका ‘अभिनव जयदेव’, ‘मैथिल कोकिल’, ‘कवि कंठहार’ आदि उपाधि सँ विभूषित कएल जाइत अछि।
हिनक गीतक विषय मुख्यतः श्रृंगार एवं भक्ति अछि। श्रृंंगारिक रचनाक आधार राधा कृष्णक प्रेम अछि। भक्तिक क्षेत्र मे विद्यापति विशेषतः शिव संबंधी गीतक रचना कएने छथि। ओना देवताक संबंध मे हिनक रचना उपलब्ध होइत अछि। एहि कारणे विद्यापति केँ केओ वैष्णव मानैत छथि तँ केओ शैव आ केओ शाक्त। मैथिल परंपरा मे ई स्मार्त पञ्च देवोपासक मानल जाइत छथि। विद्यापति प्रेम एवं सौन्दर्यक कवि छथि। ओ प्रेम चाहे साधारण व्यक्ति परक हो अथवा देव परक।.सौन्दर्योपासना तँ हिनक रचना मे सर्वत्र उपलब्ध होइछ। जीवन एवं जगत मे विद्यापति कें जतहि सौंदर्य भेटलन्हि ताहि पर मुग्ध भए ओ ओकरा अपन रचना मे आबद्ध कएल। हिनक ई सौन्दर्य बोध श्रृंगारे धरि सीमित नहि रहल प्रत्युत भक्तिओक मूल श्रोत ओएह बनल।
विद्यापतिक ओइनवार वंशक अनेक राजा लोकनिक दरबार सँ संबंध रहलाह। हिनक रचना मे शिव सिंह, लखिमा आदिक नामोल्लेख एहि धारणा केँ पुष्ट करैत अछि।
विद्यापति दीर्घजीवी भेलाह। अठासी वर्षक आयु मे 1438 ई० मे गंगा तट पर ई अपन शरीर त्याग कएल। हिनका विषय मे अनेक किंवदंती समाज मे प्रचलित अछि। जनश्रुति अछि जे स्वयं शिव हिनक चाकरी उगनाक नामे कएने छलाह।
हिनक रचनाक प्रचार प्रसार मिथिला मे सर्वाधिक भेल तथा एखनहु हुनक गीतक गायन सभ अवसर पर होइत अछि। हिनक गीत सभ संगीत शास्त्रानुसार रागताल मे बान्हल अछि। अपन भाषा एवं भाव सौंदर्यक कारणे मिथिलाक जनमानस केँ विद्यापतिक गीत रचना आह्लादित कए रहल अछि। हिनक गीतक अनेकों संकलन आएल अछि तथा ओकर सभक अध्ययन मनन एखनहु भए रहल अछि।
प्रशान्त कुमार मनोज, अतिथि शिक्षक, मैथिली विभाग


text:
ग्रान्ड प्यालेस
ग्रान्ड प्यालेस (थाई: พระบรม มหาราช วัง, rtgs: फ्रा बोरम महा रचा वांग) थाइल्याण्डक मुटु बैंककमे अवस्थित एक भवन छी । ई दरवारमे सन् १७८२ सँ राजा सियमक आधिकारिक निवास(थाइल्याण्ड) रहल छल । सन् १९२५ धरि ई दरवारक आधारमे राजा, उनकर अदालत आ शाही सरकार रहल छल । राजा भूमिबोल अदुलयादेज (रामा नौ), चित्रलदा रोयल भिल्लामे रहैत आ उनकर उत्तराधिकारी राजा भाजीरालोंगकोर्न (रामा दशौ) अम्फोर्न सथान आवाशीय हल, दुनु दुसित प्यालेसमे तर आरो ग्रान्ड प्यालेस आधिकारिक कार्यक्रमक लेल प्रयोग करैत अछि । बहुत शाही समारोह आ राज्य कार्यसभ हरेक वर्ष महलक पर्खालसभमे आयोजित करैतअछि। ई महल थाइल्याण्डक सबसँ लोकप्रिय पर्यटन आकर्षण मध्ये एक छी ।
६ अप्रिल १७८२ मे राजा फुत्थायोत्फा चुलालोक (रामा प्रथम)क आदेशमे ग्रान्ड प्यालेसक निर्माण कार्य सुरु भेल , ई चक्री बंसक सस्थापक छी जब ओ राजधानी शहर थोनबुरीसँ बैंकक सारने छल । विशेषकरै राजा चुलालोंगकोर्न (रामा पाचौं) क निरन्तर शासनकालमे बहुत नयाँ भवनसभ आ संरचनासभ थपने छल । सन् १९२५ तक राजा, शाही परिवार आ सरकार स्थाई रुपमे बसोबास नगरिकन अन्य आवाससभमे सारने छल । सन् १९३२ मे पूर्ण रुपमे राजतन्त्रक उन्मूलन भेलापछा सब सरकारी एजेन्सीसभ पुरा तरिकासँ महलसँ बाहर गेल । आकारमे, महल परिसर लगभग आयताकार रहल अछि आ चार पर्खालसभ वरपर घेरिएल २१८,४०० वर्ग मीटर (२,३५१,०००२ वर्ग फुट) संयुक्त क्षेत्रफल रहल अछि । ई चाओ फ्रया नदीक किनारमे आ रत्तानाकोसिन टापुक मुटु फ्रा नाखों जिलामे अवस्थित अछि ।
इतिहास[सम्पादन करी]
ग्रान्ड प्यालेसक निर्माण कार्य ६ अप्रिल १७८२ मे राजा फुत्थायोत्फ चुलालोक (रामा प्रथम)क आदेशमे शुरु भेल छल ।[१]
बाहरी न्यायालय[सम्पादन करी]
एम्लेल्ड बुद्ध को मन्दिर[सम्पादन करी]
मध्य न्यायालय[सम्पादन करी]
सन्दर्भ सामग्रीसभ[सम्पादन करी]
- ↑ Hongvivat 2003, p. 7
बाह्य जडीसभ[सम्पादन करी]


text:
पटना। मुख्यमंत्री नीतीश कुमार कहला अछि जे बिहारक विकास कोनो बाहरी लोक क भरोसे नहि भ सकैत अछि। अगर बिहारक जनता राज्य कए बीमारू राज्य स बाहर निकाली सकैत अछि त बिहार कए विकसित बनेबा लेल सेहो सक्षम अछि। राज्य क विकास लेल स्थानीय उद्यमी कए आगू एबा लेल न्योत दैत नीतीश कहला जे राज्य क उद्यमी दिस स एहि ठाम भ रहल निवेश राज्य क सूरत बदलि रहल अछि आ राज्य कए आगू बढा रहल अछि। मुख्यमंत्री पटना मे बिज़नेस स्टैंडर्ड क समृद्धि कार्यक्रम मे मुख्य अतिथि क रूप मे बाजि रहल छलाह। नीतीश कुमार कहला- राज्य मे टका सबस पहिने एहि ठामक लोक कए लगबए पडत। विकसित बिहार लेल बिहारी कए सामने आबै पडत कियो आओर नहि आउत, विकासक चाबी राज्यक जनता आ उद्यमी लग अछि। जखन धरि राज्यक लोक टका नहि लगाउत, तखन धरि बाहरि लोक सेहो टका लगेबा स भगैत रहत। शुरुआती निवेश बिहार क अपन उद्यमी कए करबाक अछि। अहींक कोशिश स प्रभावित भ कए बाहरी लोक सेहो बिहार दिस आकर्षित हेताह।
नीतीश कहला, आइ बिहार क विकास क चर्चा चारू दिस अछि। हम एकर श्रेय नहि ल सकैत छी। हम त बस एकरा लेल वातावरण बनेबा मे जे भ सकल केलहुं। असल काज त जनता क अछि, जे एकटा एहन सरकार चुनलक जे ओकर अनुरूप काज कए रहल अछि। दरअसल, इ वोट जनता हमरा काज करबा लेल देलक अछि आ हम ओकर उम्मीद पर खरा उतरबाक कोशिश बस करि रहल छी।
ओ राज्य क विकास क लेल बुनियादी ढांचा पर सेहो जोर देलथि। मुख्यमंत्री कहला- सबस पहिने त हमरा बुनियादी चीज कए गढबाक अछि। सड़क क निर्माण स ल कए बच्चा स्कूल जा पाउत आ बीमार अस्पताल। हमर लक्ष्य समाज क हाशिया पर ठार लोक तक विकास कए ल जेबाक अछि।
नीतीश कहला- एकरा लेल हम सबस पहिने बु्नियादी चीज पर जोर देलहुं। हम लोक क मन स डर क भाव खत्म केलहुं। बिहार मे टकाक कमी नहि छल। कारोबार सेहो छल आ लोकक आमदनी सेहो ठीक ठाक छल। संगहि उत्पादन सेहो होइत छल। हालांकि, सुरक्षा क कमी क वजह स लोक निवेश करबा स बचैत छल। जान जोखिम मे पडबाक डर स कारोबारी तेजी स राज्य स पलायन करि रहल छल। हम लोक कए सुरक्षा देबाक भरोस द रहल अछि। हुनका आजादी द रहल अछि जे ओ अपन सुविधा स निवेश करि सकथि। माहौल बदलल आओर आइ बहुत लोक वापस राज्य क दिस रुख करि रहल अछि। ओ ओहि बाट क तलाश करि रहल छथि, जेकर माध्यम स ओ राज्य मे निवेश करि सकथि।
नीतीश कहा- एकर बाद हम सड़क पर अपन ध्यान केंद्रित केलहुं। कोनो देश या राज्य क विकास मे सड़क क योगदान काफी होइत अछि। यातायात क सुविधा विकसित हेबाक चाही। एकर फायदा समाज क आखिरी शख्स तक कए भेटैत छैक। आइ बिहार क सड़क ठीक भ रहल अछि। राष्ट्रीय राजमार्ग क हालत कए सुधारबा लेल हम अपन खजाना स 1,000 करोड़ स बेसी खर्च केलहुं अछि ताकि ओकरा चलबा लायक बनाउल जा सकए। हम आब मुख्यमंत्री साइकिल योजना क लेल सेहो बच्चा कए 2,500 टका द रहल छह, जखकि पहिने इ रकम केवल 2,000 छल।


text: पटना । नेतरहाट स स्कूलिंग आ एमबीए करनिहार शशांक कुमार आ मनीष कुमार एहि जमाना क बिहारी नौजवान छथि। एकटा सुरक्षित रास्ता अपनाकए इ दूनू गोटे सेहो कतहू नौकरी करि सकैत छलाह, मुदा तखन ओ अपन प्रदेश क लेल नव दौर क किसानी क आइकन नहि गढ़ि सकैत छलाह। शशांक आओर मनीष किसान क बेटा अछि। आकर्षक आफर ठुकरेबाक बाद ओ अपन मेधा क इस्तेमाल अपन खेत स सोना (समृद्धि) पैदा करबा मे करि रहल दथि। युवा टेक्नोक्रेट क खेती कए समर्पित भेला स नवतुरिया मे खेतीक प्रति रूझान बढि रहल अछि आ इ दूनू मिसाल बनि रहल छथि। किसान छोट-छोट समूह मे संगठित भ कृषि क उच्च तकनीक, उन्नत बीज, बेहतर खाद आ कीटनाशी क सही इस्तेमाल करि रहल छथि। बीज स लकए बाजार तक क व्यवस्था आब हिनकर निर्देशन मे स्वयं किसान करैत छथि। एहि स पैदावार मे दोगुणा वृद्धि भ रहल अछि। कृषि लागत मे कमी आबि रहल अछि। केवल आठ मास मे तकनीक संपन्न दूटा युवा किसान इ सब करि देखेलथि अछि। दूनू गोटे फार्म एण्ड फार्मर नामक संस्था बनेलथि अछि। एकर अधीन 10 स 15 किसान क छोट-छोट समूह बनाउल जा रहल अछि। संस्था एक तरफ देशभर मे पसरल कृषि तकनीकी संस्थान स नेटवर्किंग करि रहल अछि, त दोसर दिस किसान कए संगठित करि सामूहिक खेती क पाठ पढ़ा रहल अछि। संस्था पहिल समूह मई 2010 मे वैशाली जिला क चकदरिया गाम मे बनेने छल। इ सिलसिला आब भोजपुर, पूर्णिया, सारण तक पहुंच चुकल अछि। एहि समूह लेल किसान क चयन काफी जांच-परख क बाद कैल जाइत अछि।


text:
‘तनके डा. आ मनके गायक’ रणजीत झाक गीत जन-मनकेँ जीत रहल
कोभिड-१९ सँ संक्रमित बेमारसभक उपचारमे पछिलाँ एक वर्षसँ सक्रियतापूर्वक खटल राजविराजस्थित गजेन्द्र नारायण सिंह अस्पतालक सिनियर कन्सल्ट्यान्ट फिजिसियन तथा प्रमुख डा. रणजीत झा कुशल गायक, गीतकार एवं संगीतकार सेहो छथि से बहुआयामीक छवि बहुतेकेँ देखल-सुनल नइँ अछि।
सम्पूर्ण स्वास्थ्यकर्मीसभक सम्मानमे जिनक गीत ‘न सोध मलाई’ किछुएँ दिन पूर्व सार्वजनिक भेल अछि।
‘नसोध मलाई’ बोलक उक्त नेपाली भाषाक गीतमे संक्रमितसभक उपचारमे खटल चिकित्सकसभक मनोदशा मात्र नइँ, चिकित्सकसभ अपन सम्पूर्ण वेदना बिसरि बेमारक उपचारमे ईमान्दारिताक सङ्ग खटल-जुटल छथि आ सदति अपन पेशाप्रति जिम्मेवारीक पोटरी कान्हपर लधने रहबाक सन्देश द’ रहल अछि ।
डा. रणजीत झाद्वारा प्रस्तुत कएल उक्त गीतमे
गीतमे शब्द गढ़ने छथि गिरिराज निरौला। गीतमे डा. झा आ गीतकार निरौलाक सङ्गीत निर्देशन रहल अछि। महाराज थापाक संगीत संयोजन रहल अछि तँ साजन शाह अइ गीतक मिक्सिङ्ग तथा मास्टरिङ्ग कएने छथि।
गायक डा. झाक अनुसार विदेशमे रहि रहल गीतकार गिरिराज निरौला पछिलाँ वर्ष कोरोना संक्रमणक जोखिमक बीच डा. झासहित सम्पूर्ण चिकित्सकसभक बाध्यताकेँ गीतमे उतारने छथि।
भिडियोमे निर्देशक निशान कश्यपक अवधारणा तथा निर्देशन रहल अछि । महेश खडका आ सुशिला थापाक अभिनय रहल भिडियोमे गायक डा. झा गजेन्द्र ना. सिंह अस्पताल राजविराजक लोकेसन राखि चिकित्सकक पात्रमे प्रस्तुत भेल देखाइत छथि । भिडियोमे अस्पतालमे उपचाररत संक्रमितसभक सेहो चित्रण कएल गेल अछि ।
गायक डा. झाक व्यक्तिगत Youtube Channel ‘Ranjit Kumar Jha’ पर बितल शुक्रदिन सार्वजनिक भेल ‘न सोध मलाई’ गीत कम समयमे बेसी जन-मनधरि पसरि रहल आ पसिन क’ रहलक आभाष अबैत अछि। हालक अपडेट अनुसार ३ लाखसँ बेसी बेर ई गीतकेँ देखल-सुनल गेल अछि। गायक डा. झा राष्ट्रिय एवं स्थानिय एफ. एम. रेडियो, पत्र-पत्रिका, अनलाइन मेडिया आ सामाजिक संजालपर एकछहा छाएल छथि। आइकाइल अपन पेशाक अलावा बचल समय कपचि फोन सम्पर्क तथा लाइभक मादे विविध अन्तर्वातामे व्यस्त रहल करैत छथि।


text:
सीतामढ़ी, मिथिला मिरर: सोनबरसा प्रखंडक बिशनपुर आधार पंचायतक संग्रामपुर टोल पर शुक्रदिन साँझ मामूली विवाद मे गामक किछु लोक एकटा महिलाक संग मारिपीट कय जख्मी कय देलक। जख्मी महिलाक इलाज के लेल सोनबरसा स्वास्थ्य केंद्र मे भर्ती कराओल गेल अछि। मामला मे जख्मी कें बयान पर दर्ज प्राथमिकी मे छह गोटे के नामजद कायल गेल अछि।
जख्मी महिला नागेश्वर राय’क पत्नी प्रतिभा देवी आंगनबाड़ी केंद्र संख्या 61 पर सहायिका छथि। प्राथमिकी मे पड़ोसी अभिषेक कुमार, फेकू राय, रामकेवल राय, रामनाथ राय, सबिता देवी व मिथलेश देवी कें आरोपित कायल गेल अछि। पीड़िताक परिजन कहलनि जे, शुक्रदिन महिला अप्पन जमीन मे टाट लगा रहल छली। तखनहि आरोपी गाली-गलौज करैत लाठी, डंडा व घूंसा सं महिला के पिटाई कय देलक।


text:
मैथिली अभियानी होइतो मैथिलीकेँ कतिया देने अछि राजविराजक उपमेयर: करुणा झा
मिथिला साहित्य-कला प्रतिष्ठान नेपाल (MiLAF Nepal) आइ तेसर बार्षिकोत्सव मनेलक अछि। प्रतिष्ठानक अध्यक्ष श्रीराम मण्डल भरोषीक अध्यक्षतामे,इतिहासविद्ध प्रा पितम्बरलाल यादवक प्रमुख आतिथ्यमे नेपाल पत्रकार महासंघके सभा-भवनमे आयोजन सु-सम्पन्न भेल । “मैथिली भाषाक वर्तमान अवस्था : समस्या आ समाधान ” विचार विमर्श कार्यक्रममे १२ टा वक्तालोकनि समस्या आ समाधानक बात बतौलनि।
मिलाफक संस्थापक अध्यक्ष देवेन्द्र मिश्र कहलनि ” हाल मैथिलीक भविष्य आ वर्तमान सकारात्मक दिशामे अछि।
सामाजिक संजालमे व्यापक रुपमे प्रयोग भ’ रहल आ युवासभक खास क’ अपन भाषा-सँस्कृतिप्रति जागरूक भ’ रहल अछि।” राजविराजक पूर्व मेयर शैलेश चौधरी आ नथुनी दासके तर्क छल ” अङ्ग्रेजी भाषा शुद्धा-अशुद्धिके बेसी महत्व नइँ द’ आन शब्दके अपनामे मिलाबैक’ आ प्रसारमे बेसी धियान देलाक कारणेँ समृद्द होइत आबि रहल अछि।
मिथिला टाइम्स मासिक पत्रिकाक सम्पादक रामरिझन यादव कहलनि, ” मातृभाषाके रोजी रोटीसँ जोड़लाक बादे विकास तीव्र हएत। ताहि लेल विश्वके ज्ञान राखू मुदा शुरुवात अपने लगसँ करु ।”
मिथिला अभियन्ता एवं संचारकर्मी श्यामसुन्दर यादव अपन अनुभव सुनेलनि,” गामघरमे हमरा ई बभना जँका मैथिली बाजै छै! से कहै छै मुदा ओएहसब अस्ली मैथिलीके प्रयोग क’ रहल बात बिसरि गेल अछि। हम तँ कतेक गामघरक सुच्चा शब्द बिसर गेलौँ, से फेर हुनकेसबसँ सिख’ चाहैत छी।”
मैथिली साहित्य परिषद्क अध्यक्ष सतीश दत्त, पूर्व अध्यक्ष शुभचन्द्र झा अपने घरमे लड़ाइ लगा रहल छै कियो ! से तर्क व्यक्त कएलनि। युवा नेता तारकेश्वर यादव संग्राहलय निर्माण तथा शिक्षक चुनचुन यादव युवाके हाथेँ समस्याके समाधान हएतै से कहलनि। प्रमुख अतिथि इतिहासविद पिताम्बर लाल यादव Tounge अलग भेलाक वाद भाषेके नाम अलग करबाक षड्यन्त्र भ’ रहल उल्लेख कएलनि।
उपमेयर पदमे छथि अभियानी होइतो मैथिलीके कतिया देने छथि।
विमर्शके सारांश तथा दिशापर विचार व्यक्त करबाक क्रममे अन्तर्राष्ट्रीय मैथिली परिषद्क करुणा झा ई बात-विचार १५/१६ सालसँ सुनैत आबि रहल छी कियो करैत छै नहिये बस्स बातेमे चितके शातं करैत रहै छी। पदपर जाइत अपन बातके , अभियानके , बचनके पालन नइँ करै छी, हम तँ खोलिक’ कहि सकै छी मैथिली अभियानी, कवि हाल जे राजविराजक उपमेयर पदमे छथि अभियानी होइतो मैथिलीके कतिया देने छथि। मैथिलीके आगू आखिँ मुनि लेने छथि। नगरपालिकाक हालधरि बोर्डसब मैथिलीमे नइँ लिखाएल छै ! दोसर के करतै ? अपना पदपर जाइते मैथिलीके लातमारा बना देबाक कुरतिकेँ बढाबा द’ रहल छथि एहन एहन व्यक्तिसब। संस्कृत भाषा हाल बभने पुरहितेधरि समित रहि किया गेलै ? मैथिलीयोकेँ सिमित करबाक षड्यन्त्र भ’ रहल छै तकरा युवेसब तोड़त।
तहिना एहि बेरक सुखी फूलो मिथिला गौरव सम्मान मैथिली शिक्षा सप्तरी लागू कएनिहार तत्कालिन बभनगामा कट्टी स्कुलक प्रधनाध्यापक जवाहर लाल देवकेँ सम्मान पत्र सहित २००१/- राशी देल गेल से दाता परिवारक संजय यादव जानकारी देलनि ।
कार्यक्रमके उद्घोषण सचिव विद्यानन्द वेदर्दी , स्वागत मनतव्य शम्भू श्री आ वार्षिकोत्सवके विषयमे गजेन्द्र गजुर जानकारी देलक। कार्यक्रममे सुष्मा झा,कंचन झा, शुभाष वीरपुरिया, किरण झा, सरोज रामक गीत तथा कवि सतेन्द्रनाथ चौधरी कविता वाचन कएने छलनि। तहिना किरण झाद्वारा रचित ‘मधुश्रावणी गीतमाला’ रामरिझन यादवद्वारा लोकार्पण कएल गेल।


text: नई दिल्ली । मैथिली साहित्यकार सोमदेव कए एहि साल क प्रबोध साहित्य सम्मान देबाक फैसला कैल गेल अछि। मैथिली क प्रमुख स्तंभ रहल कोलकाता विश्वविद्यालय क पूर्व प्राध्यापक प्रो. प्रबोध नारायण सिंह क स्मृति मे स्वस्ति फाउंडेशन क दिस स देल जाइवाला एहि पुरस्कार क तहत लेखक कए एक लाख टका नकद आ प्रतीक चिह्न प्रदान कैल जाइज अछि। फाउंडेशन क अध्यक्ष प्रो. उदयनारायण सिंह नचिकेता छथि। कहल जा रहल अछि जे निर्णायक मंडल सर्वसम्मति स इ फैसला केलक अछि। चयन प्रक्रिया ईमेल पर आधारित छल आओर निर्णायक सब अपन विचार एहि माध्यम स देलथि। आचार्य सोमदेव कए इ पुरस्कार 19 फरवरी कए पटना क कालिदास रंगालय मे समारोह आयोजित करि प्रदान कैल जाएत। उल्लेखनीय अछि जे स्थानीय लहेरियासराय जीएन गंज निवासी आ महारानी कल्याणी कॉलेज क हिन्दी विभाग स सेवानिवृत प्राध्यापक आचार्य सोमदेव क जन्म 5 मार्च, 1934 कए भेल अछि। मैथिली कविता संग्रह सहस्रमुखी चौकपर क लेल 2002 मे साहित्य अकादेमी दिल्ली स पुरस्कृत भ चुकल छथि। जिला क बेनीपुर अनुमंडल क दाथ गाम क मूल निवासी आचार्य सोमदेव मैथिली मे कविता संग्रह कालध्वनि, सोम सतसइ, सोम पदावली, संगीत नाटक चरैवेति, कथा संग्रह आगि तांबूल वनमे, उपन्यास चानोदाइ आ होटल अनारकली क रचना करि चुकल छथि। हुनका 2001 ई. – श्री सोमदेव, दरभंगा;यात्री-चेतना पुरस्कार भेटल अछि।


text:
सीतामढ़ी, मिथिला मिरर: शहरक मेहसौल वार्ड-9 मे मोहल्लावासी एकटा घर स चोरी कय भागि रहल दू टा आरोपी के दबोचिकय पुलिसक हवाले कय देलक अछि। जहन कि आरोपी के अन्य संगी भागबा मे सफल रहल। पकड़ल गेल आरोपी के संग सं शटर व ताला तोड़बाक औजार बरामद कायल गेल अछि। पुलिस दूनू के न्यायिक हिरासत मे पठा देलक अछि।
जानकारी के अनुसार शनिदिन राति किछु चोर मेहसौल वार्ड-9 निवासी मो. मुस्ताक अंसारी के घर मे घुसि कय चोरी केलक। आवाज भेल पर मुस्ताक के नींद खुजल त ओ छत स 5-6 गोटे के बगल के बगीचा मे उतरैत देखलक। हल्ला के बाद लोक सब खदेड़कय दू गोट युवक के पकड़लक।
सूचना भेटलाक बाद मेहसौल थाना प्रभारी मो. औरंगजेब आलम, सब इंस्पेक्टर अवनि भूषण, धीरज कुमार सिंह, व रवींद्र सिंह घटनास्थल पर पहुंच कय दुनू के कब्ज़ा मे लेलक। पूछताछ मे दुनू अप्पन परिचय मेहसौल पूर्वी वार्ड-7 निवासी मो. रहमतुल्लाह व मेहसौल वार्ड-3 निवासी मो. नसीरूद्दीन के रूप मे देलक अछि।


text:
2. मर्यादाक भंग चर्चरी
आइ पण्डितजीक आङनमे हूलिमालि उठल छैन्ह। कारण जे एक पाहुन आबि गेल छथिन्ह। सेहो विशिष्ट लोक। दुलारपुरक चौधरी। हुनक सेवा-सत्कार मे कोनो भाङठ नहि होमक चाही। परन्तु समस्या ई जे पं० जी कैं कचहरीक काज सॅं ऎखन लहेरियासराय जैबाक छैन्ह। आब की हो?
पंडिताइन कहलथिन्ह और और ओरिआओन त हमरा लोकनि सभटा कय देबैन्ह। एकटा भाँटा-अदौड़ी भऽ जैतैन्ह। चारपर सजमनि छैहै। भॅंटवर हैतैन्ह। तिलकोरक पात तरि देबैन्ह। तखन बड़ - बड़ी, पापड़, तिलौरी। परन्तु भारी बात त ई जे भोजनक हेतु बजाबय के जैतैन्ह?
पं० जी किछु सोचि क बजलाह - जखन सभटा पीढ़ी पानि ठीक भऽ जाय तखन बचनू कें कहबैक । बजा अनतैन्ह । पाँच वर्षक अछि तैं की । बेस ढिठगर अछि ।ॱॱॱॱ की हौ बचनू ! पाहुनकें बजा अनबहुन से हैतौह कि ने ? कहिअहुन्ह- 'चलू, खाय लेल ।' तखन हम तोरा लेल बाजारसँ लट्टू नेने ऎबौह ।ई कहि पं० जी बचनूकेँ दुलारसँ चुम्मा लेलथिन्ह और पनही पहिरि दलानपर ऎलाह। चौधरीजीके कहलथिन्ह - चौधरी जी, कहैत त संकोच होइत अछि। परन्तु एहन संयोग जे आइए एकटा मामिलाक तारीख छैक, से हमरा दस बजे कचहरी पहुँचब जरूरी अछि। अपने कैं एतय एसकर छोड़ि कऽ जाएब त महा अनर्गल लगैत अछि। परन्तु कैल की जाय? हम सायंकाल धरि वापस आबि जाएब। यदि अपनेक आज्ञा हो त ....
चौधरी जी कहलथिन्ह-नहि, नहि, कोनो बात नहि। अपने अवश्य गेल जाओ। ई त हमर अप्पन घर थीक। और धियापुता छैहे। संध्याकाल फेर गप्प हैबे करत। अपने कोनो बातक चिन्ता नहि कैल जाय। गेल जाओ।
पं० जी पुनः एक बेर उचिती ओ क्षमाप्रार्थना करैत झटकल कचहरी दिस बिदा भेलाह।
आब आङनक हाल सुनू। पंडिताइन चारू देयादिनी मिलि भानस-भातमे जुटि गेलीह। ओसारापर छनन-मनन होमय लागल। और थोड़बे कालमे बड़-बड़ी ओ तरुआक पथार लागि गेल। चारूजनी तेहन अपस्याँत रहथि जे किनको अपना देहक होश नहि रहैन्ह। सभ घामे पसीने तर। मुँहो धोएबाक अवकाश नहि। परन्तु घरक पुतोहु कर्णपुर वाली कनियाँ अविचलित भावसॅं स्नान कय अपन केश थकरि रहल छलीह। ई देखि सासु लोकनि अपनामे कनखी मटकी चलाबय लगलीह। आशय ई जे हमरा लोकनि त फाटि रहल छी और हिनका यैह सीटक बेरि छैन्ह। परंच कनियाँक स्वभाव सभ कैं जानल छलैन्ह, तैं किनको जोरसॅं बजबाक साहस नहि भेलैन्ह।
ता दलानपर पाहुन कैं झक्क लागि गेल छलैन्ह। परन्तु दैवी लीला! बचनू कोम्हरोसॅं खेलाइत-धुपाइत ओहिठाम पहुँचि गेलाह। हुनका ने हरलैन्ह ने फुरलैन्ह, पाहुनक पैर धऽ कऽ उठाबय लगलथिन्ह- की औ पाहुन! सुतले रहब? खाय लेल नहि चलब?
चौधरीजी धड़फड़ा कऽ आँखि मिड़ैत उठलाह। पुछलथिन्ह- की? भऽ गेलैक? बेस, चलू।
चौधरीजीक पैर खड़ाम खोजय लगलैन्ह। परन्तु से नहि छलैन्ह। एखन घरबैया रहितथि त एहन त्रुटि नहि होइत, ई सोचैत चौधरीजी खालिए पैर बचनूक संग विदा भऽ गेलाह।
ओम्हर आङनमे ककरो खबरि नहि जे बचनू पाहुन कैं बिझौ करौने आबि रहल छथि। फलस्वरूप तमाशा लागि गेल। ओसारापर नवहथवाली पलथा लगौने सजमनिक चक्का कटैत छलीह। एकाएक देखै छथि जे बीच आङनमे पाहुन ठाढ भेल छथि। ई देखितहि ओ पड़ैलीह। भारी भरकम शरीर। तलमलाइत दौड़लीह से बिसहथवालीसॅं टकरा गेलीह। दूनू गोटाक नाक थौआ भऽ गेलैन्ह। बिसहथबाली ठाढि भऽ कऽ अदौरी भाँटाक झोर लाड़ैत छलीह। ओहो करछु फेकि, आँचर सम्हारैत, कोनियाँ घरमे जा नुकैलीह। भटसिम्मरिवाली घाठि फेनैत छलीह। ओहो घठियाहे हाथे मरीत काढ़ि दुरुखा दिस पड़ैलीह। पंडिताइन आङन मे पीढीपर बैसि नहाइत छलीह। एक लोटा पानि देहपर देने रहथि और दोसर लोटा ढारैत रहथि तावत ई कांड उपस्थित भऽ गेल। ओ जहिना भीजल-तीतल रहथि तहिना लत्ते- पत्ते पछुआड़ दिस पड़ैलीह।
एक क्षणमे तेहन भगदड़ मचि गेल जेना कोनो बाघ आबि गेल हो। चौधरीजी बीच आङनमे किंकर्त्तव्यविमूढ ठाढ रहलाह । पाछाँ फिरि क' बचनूक दिस तकलन्हि, परन्तु एहि बिहाड़िमे बचनू कखन लंकल' क' पड़ैलाह तकर पता नहि । चौधरीजी 'शैलाधिराजतनया न ययौ न तस्थौ' जकाँ गह्वरित भेल ठाढ छलाह । ओ प्रायशः फिरि क' दलान पर चलि जैतथि, परंच एही कालमे एक अदभुत घटना भ' गेल । आङनसँ और-और स्त्रीगण त पड़ा गेलीह परन्तु कर्णपुरवाली कनियाँ दही चूड़ा चीनी जलपान करैत छलीह से करिते रहलीह। पछुआड़सॅं सासु थपरी पाड़ि इशारा देमय लगलथिन्ह। कनियाँ घरसॅं दूनू देयादिनी चुटकी बजाबय लगलथिन्ह। दुरुखासॅं भटसिम्मरिवाली गर जाँति कऽ कहलथिन्ह-ऎ! अहाँके पड़ा नहि होइ अछि? पाहुन देखैत छथि। केहन गब्बर छी?
परन्तु कर्णपुरवाली किनको दिस कर्णपात नहि कैलन्हि। ओ निर्बिकार भावसॅं पाहुनकेँ सम्बोधित कय बजलीह-चौधरीजी! ओना थकमकाएल ठाढ किऎक छी आउ।
चौधरीजी स्तम्भित रहि गेलाह। मैथिलक आङनमे अट्ठारह वर्षक नवयौवना पुतोहुमे एतबा साहस भय सकैत छैक, ई कहियो कल्पनामे नहि आएल छलैन्ह। आइ जीवनमे प्रथम बेर ई दृश्य देखि विस्मय-विमुग्ध भऽ गेलाह।
युवती अपन जलखइ समाप्त करैत कहलथिन्ह-अहाँकेँ बचनू किछु पहिनहि बजा अनलक। बेस, कोनो हर्ज नहि। अहाँ ताबत बैसू। हम पाँच मिनटमे सभटा ठीक कय दैत छी।
ई कहि युवती हुनका एक छोट चौकीपर बैसाय हाथ मुँह धोबक हेतु एक लोटा जल देलबिन्ह और आसन लगाकऽ थारीमे भात साँठय लगलीह। चौधरीजी लाजे कठुआ कऽ धड़ नीचा कय लेलन्हि। एहन अभूतपूर्व दृश्य देखि स्त्रीगण दाँत तर जीभ काटय लगलीह। पंडिताइन तामसे भूत भऽ गेलीह। ओ बारंबार पछुआड़ मे खखसय लगलीह। अभिप्राय ई जे -हे औ पाहुन! कनियाँ त सहजें बताहिए अछि, परन्तु अहाँ त सज्ञान छी। आबो जा कऽ कनेकाल बाहर बैसूग'। एम्हर सभ ठीक भऽ जाएत तखन आयब! ई बतही कोना परसत, की देत, की नहि देत, तकर कोन ठेकान?
परन्तु पंडिताइन खखसिते रहि गेलीह। एम्हर कर्णपुरवाली बेस सुभ्यस्त भऽ चौधरीक संग गप्प करैत हुनका भोजन करबय लगलथिन्ह। पछुआड़मे पंडिताइन छाती पीटि बाजय लगलीह-बाप रे बाप। ई कलियुगही जग जीति लेलक। एहि घरक आइ नाक काटि लेलक। हमरा लोकनि एना करितहुँ तॅं सासु जिबितहि माटि तर गाड़ि दितथि!
कोनियाँ घर मे दूनू देयादिनी फुसफुसाय लगलीह-कुलबोरना नाश कऽ देलक। हमरा सभ भरि थारी भात जाँति कऽ परसितिऎक। से ई छुच्छी पाव भरि चाउरक भात देलकैक अछि। बापरे बाप! पाहुन मनमे की कहैत हैतैक!
देखथुन्ह ऎ दीदी ! तरकारी जे चीखि क' दैत छैक हथकट्टीकेँ जी नहि सहैत छैक । हे देखथुन्ह, सभटा तरकारी एके तश्तरीमे परसि देलकैक । हमरा लोकनि सात टा बाटी लगबितिऎक ।
दुरुखासँ भटसिम्मरिवाली कनफुसकीक स्वरमे बाजय लगलीह-हे भगवान ! नैवेद्य उत्सर्गक हेतु पात कहाँ पड़लैन्ह ? घृत फराक बाटीमे परसल जइतैन्ह ।
ताबत कर्णपुरवाली घी कड़कड़ा क' दालि-भात पर ध' देलथिन्ह ।
ओम्हर पछुआड़मे पंडिताइन पुतोहुकेँ गारि देबय लगलीह - जो गय धोंछी ! केशो झाँपि लेबै से नहि होइत छौ । माथ उघारने बैसल छैँ । आब कनेक पाहुनकेँ जाय दहीक तखन ने तोहर दशा करैत छिऔक ।
कर्णपुरवाली पंद्रह मिनटमे पाहुनकेँ खोआ-पिया कऽ विदा कऽ देलथिन्ह।
पाहुनक बाहर होइतहि चारू सासु पुतोहुपर छुटलन्हि। परन्तु कर्णपुरवाली कोनो बात मे अपन गलती मानय लेल तैयार नहि भेलथिन्ह। तखन पंडिताइन खिसिया कऽ पीढीसॅं अपन कपार फोड़ि लेलन्हि। देयादिनी सभ हरदि-चून लगाबय लगलथिन्ह। बचनू कतय पतनुकान लेलक तकर ठेकान नहि। कनियाँ कालेजक पतासॅं अपना स्वामीकेँ चिट्ठी लिखय लगलीह। केओ अन्नजल ग्रहण नहि कैलक।
पं० जी संध्याकाल गाम ऎलाह। ता पहुन जलाशय दिस गेल छलाह। पं० जी आङन आबि देखै छथि त चारू कात सुन्न। पंडिताइनकेँ सोर कय पुछलथिन्ह- ऎ की बात छैक? ई कपार पर टोपर किएक लगौने छी।
पंडिताइन के पहिने त कंठे नहि फुटलैन्ह। पश्चात् आँचरसॅं नोर पोछैत बजलीह-कर्मक बात! आइ एहि घरक मर्यादा नष्ट हैबाक छलैक से नष्ट भऽ गेलैक।
पं० जी सशंकित चित्तसॅं बजलाह- से की?
ततः पर पंडिताइन कनैत-कनैत सभटा कथा आद्योपान्त कहि सुनौलथिन्ह। पं०जी किछु काल धरि गुम्म रहि गेलाह। तदनन्तर दीर्घ श्वास छोड़ैत बजलाह- अनका बतहे हॅंसी, अपना बतहे कानी। एहि बतहीकेँ नैहर पठा दैबक चाही। नहि त समाजमे रहब कठिन भऽ जाएत। कनटिरबूक दोसर विवाह करौनाइ आवश्यक भऽ गेल।
तावत् पाहुन पोखरि दिससॅं आबि गेल छलाह। पं० जी संकुचित होइत हुनका लग जा कहलथिन्ह- चौधरीजी, हमरा परोक्षमे त आइ अपनेकेँ बड्ड कष्ट भेल।
चौधरीजी बजलाह- नहि, कष्ट किऎक हैत?
पं० जी किछु अप्रतिभ होइत कहलथिन्ह- हमरा घरमे एकटा कनियाँ छथि से किछु झनकाहि जकाँ छथि! ओहि बताहिसॅं यदि किछु अनट-बिलट भेल हो त से प्रकाश नहि कैल जाय।
चौधरीजी नाकक पूरामे नसि लैत गंभीर भावसॅं बजलाह-हमरा त एहि घरमे सभसॅं बेसी सम्मत वैह बूझि पड़ैत छथि। बूझि पड़ल जेना हमर अपने कन्या होथि। यैह चाही। आइ हमरो आँखि फुजि गेल। यदि प्रत्येक घरमे एहने तेजस्विनी बेटी-पुतहु बहराथि त फेर मिथिलाकेँ शिथिला के कहि सकैत अछि।
पं जी मुँह बौने अवाक् रहि गेलाह।


text:
सरिता सुमन
दिल्ली मे अपन सरकार हेबाक फायदा बिहार कए कहियो नहि भेटल, मुदा आब दिल्ली मे अपन सरकारक मतलब बिहार कए बुझबा मे आबि रहल अछि। नरसिंह राव प्रधानमंत्री बनलाह त आंध्र क विकास चरम पर पहुंच गेल। गुजराल चाहे पटना स चुनाव लडथि, मुदा प्रधानमंत्री बनलाह त पंजाब कए 13 हजार करोड माफ क देलथि। चिदंबरम वित्तमंत्री रहैत कोनो फाइल ता धरि नहि देखैत छलाह जा धरि ओहि मे हुनक गृह राज्य लेल कोनो योजना नहि रहैत छल। आइ समय बंगालक अछि। प्रणब दा वित्तमंत्री छथि आ ममता स सरकार अछि। एहन मे बिहार कए नजरअंदाज करब कोनो नव गप नहि अछि, फर्क बस एतबा अछि जे बिहार आब एहि दिस देखबा योग्य भ गेल अछि। बुझअ लागल अछि त टीस सेहो हुअ लागल अछि।
ताजा मामला पिछडल इलाका लेल देल गेल राशिक अछि। दिल्ली हाल मे बैकवर्ड रीजन ग्रांट क तहत पश्चिम बंगाल कए 8750 करोड़ टका देलक अछि, जखन कि बिहार एक एहि मद मे केवल 1486 करोड़ देल गेल अछि। सवाल इ नहि अछि जे बंगाल कए एतबा किया भेटल। बंगाल कए जरूरत अछि, मुदा जाहि आधार पर बंगाल कए भेटल ओ आधार बिहार लेल किया नहि अपनाउल गेल। की बिहार भारत बेमातर संतान छी। जदयू एहि पर आपत्ति दर्ज करा चुकल अछि। कांग्रेस कए दिल्लीक विरोध करबाक आदत नहि अछि। राजद आ लोजपा कए शब्दकोष मे बिहार शब्द कहियो नहि आयल। ताहि लेल लालू या पासवान कए एहि मे कोनो गलत नहि लागि रहल अछि। भाजपा जदयू क भरोसे बिहार कए देखबाक आदत ध लेने अछि। सवाल उठैत अछि जे जदयू क सवाल कोनो पार्टी क सवाल किया मानल जाए, एकरा आन राज्य जेकां राज्यक सवाल किया नहि बुझल जा रहल अछि। जदयू विधायक राजीव रंजन आपत्ति पूरा बिहारक आपत्ति हेबाक चाही।
बिहार क संग इ अन्याय कहिया धरि होइत रहत। एहि दोहरी नीति क आधार की अछि। पश्चिम बंगाल क 19टा जिला में 11टा जिला बैकवर्ड रीजन फंड क तहत अबैत अछि। एहि जिलाक आबादी 4.46 करोड़ अछि। पश्चिम बंगाल कए प्रति व्यक्ति 1799 टकाक हिसाब स सहायता राशि भेटल अछि। जखन कि बिहार में सिवान जिला कए छोडि कए सबटा जिला एहि फंड क दायरा मे अबैत अछि। एहि जिला क जनसंख्या 10 करोड़ चार लाख अछि। मुदा बिहार कए केवल 1486 करोड़ टका देल गेल अछि। अगर पश्चिम बंगाल कए आधार मानल जाए त बिहार कए 18076 करोड़ टका बनैत अछि। इ दुखद अछि जे हमर एखन धरि बिहार लेल नहि सोचि रहल छथि। बिहार क मसला कोनो खास पार्टी स जुडि जाइत अछि। पहिने कांग्रेस क मुख्यमंत्री अपन कुर्सी बचेबा लेल दिल्लीक फैसलाक विरोध नहि करैत छलाह। ओकर बाद बिहार जातिवाद मे हेरा गेल। जाति आ धर्म स बाहर आयल आजुक बिहार विकास क दलान पर अपना कए पिछडल त मानैत अछि मुदा ओहि स बेसी दुखद इ अछि जे दिल्ली क फैसला कए विरोध केनिहार खाटी बिहारी नेताक एखनो घोर अभाव अछि। आजादीक बाद जतय आन प्रदेश कए समय समय पर अतिरिक्त सहायता भेटल, बिहार अपन हक लेल संघर्ष करि रहल अछि।


text:
गूगल दिस सं कहल गेल अछि जे आगामी पांच वर्ष मे ओ गैर-सरकारी संगठन सभ पर एक अरब डॉलर खर्च करत. विश्वभरि में शिक्षाक स्तर कें बढ़ेबा हेतु कएल जाएत. कंपनी एहि बातक संकल्प प्रकट केलक जे गूगल कर्मचारी एहि लेल दस लाख घंटा स्वैच्छिक तरीका सं काज करत.
सर्च इंजनक सिरमौर वेबसाइट गूगलक मुख्य कार्यकारी अधिकारी (सीईओ) सुंदर पिचाई पिट्टसबर्ग मे एकर घोषणा केलनि अछि. ओ 24 वर्ष पहिने भारत सं एही शहर मे आएल छलाह. पिचाई 'ग्रो विथ गूगल' नामक कार्यक्रम केर शुरूआत सेहो केलनि.
एहि कार्यक्रमक मूल उद्देश्य अमेरिकी नागरिक लेल नौकरी आ व्यापार बढ़एबा मे सहयोग करब अछि. कंपनी उडासिटी आ कोरसेरा सन ऑनलाइन कंपनीक संग-संग गुडविल एवं 4-एच सन चैरिटेबल संगठनक संग साझेदारी क' रहल अछि.
Tags: Maithili Maithili News Mithila Mithila News News तकनीक तकनीक-बिजनेस बिजनेस मिथिला मैथिली हालचाल


text:
पावन मिथिला (मिथिलाक पर्यटन-स्थल)
जगत जननी जानकीक आविर्भाव स्थल मिथिलाक पवित्र भुमिपर जतेक डेरा चलब ततेक ऐतिहासिक, पुरातात्विक आ धार्मिक स्थल भेटि जायत। ई पढबा-सु न बा मे भ ले हि अ तिश्योक्ति ल गै त हो, मु दा ज खन मिथिला क्षेत्र मे चारु भ रि न ज रि फिरा ए ब तँ ई स ह ज ला ग त। ए हि ठा म धार्मिक किंवा आध्यात्मिक स्थलक बहुतायत भेटत, तै ऐतिहासिक आ पुरातत्व स्थल एहिसँ थोडबो कम्म नत्रि भेटत। धार्मिको स्थल मे अधिकांश स्वयं मे इतिहास व पुरातात्विक महत्वके समेटने अछि।जेम्हरे टहलि जाउ वा कने कान पथि दियौ संगहि कनेको अँखिरार-चँकिरार होइ तँ ओहिठाम सिहकैत बसात इतिहास-गाथा सुनबैत भेटि जायत। से प्राचीन मिथिला वर्तमान मिथिला सँ कियेक भिन्न अछि, सोचनीय व विचारणीय विषय अछि।
मिथिलाक पर्यटन केन्द्र के विकसित कऽ देशक विभिन्न क्षेत्र सँ जुडेबाक प्रयास सँ आर्थिक स्थिति के सुदृढ कयल जा सकैत अछि। आर्थिक स्थिति सबल होयत तँ आतो-आन तरहक विकास सहजरुप सँ संभव भऽ सकैत अछि। एकरा संगहि एक बेर पुनः मिथिला अपन विशिष्ट परिचय सँ साक्षात्कार कराबैत विश्वक मुकुटमीण बनि सकैत अछि। पर्यटनक दृष्टि सँ मिथिलाक प्रतिष्ठा आओरो बढि सकैत अछि। मिथिला मे अखनहुँ देश-विदेश सँ लोक अबैत छथि। एहिठामक अक्षर-बह्य उपासक लोकनिक दिव्य कीर्ति केर अवलोकन करबाक लेल। मिथिला क विद्वत परम्परा हुनका लोकैन के मिथिलाक दर्शन करबाक लेल विवश करैत अछि। शोध केर क्रम मे अनेको विदेशी छात्र आ शिक्षक कामेश्वर सिंह संकृत विश्वविद्यालय, दरभंगा, ललित नारायण विश्वविद्यालय आ संकृत शोध संस्थानक घनी पुस्तकालयसँ सहयोग लेबाक लेल अबैत छिथ मिथिलाक चित्रकलाक अवलोकन किंवा ओहि पर विशेष काज करबाक होइत छनि तँ मधुबनीक राम मे सम किछु नजरि अबि जाइत छनि। एहि हिसाबे मिथिलाक एहि क्षेत्रके शैक्षिक पर्यटन केन्द्रक रुप मे विकसित कयल जा सकैत अछि। ओत्रहि मिथिलाक सम जिलाक ऐतिहासिक स्थल समके विकसित कयल जा सकैत अछि।
दरभंगा केर रामायणकालीन महर्षि गौतमक स्थान, अहल्यास्थान, भैरव बलिया, नवादक हैहट्ट देवी मंदीर, कसरौर गामक ज्वालामुखी भगवती, मकरन्द भडारिसौ केर वाणेश्वरी भगवतीक संग हायाघाटक सिमरदह, दरभंगा शहरक मिर्जापुर स्थित भगवती म्लेच्छमर्दिनी, राज परिसरक माघवेश्वर परिसर स्थित तारा व श्यामा मंदिर सहित अन्य देवी मंदिर, राज किलाक भीतर अवस्थित कंकाली मंदिर, कुश द्वारा स्थापित कुशेश्वरस्थान महादेव मंदिर, जिला मुख्यालय सँ सटले पच्चोम गामक डीह, कवीश्वर चन्दा झाक जन्मस्थली पिण्डारुध बहेडीक हावीडीह, भरवाडाक गोनू झाक गाम, कुशेश्वरस्थानक पक्षी विहार आदि अनेको एहम स्थल अछि जाहिठाम कंण-कण मे मिथिलाक र्स्वणिय यशोगाथाक इतिहास बजि रहल अछि।
एहि तरहे मधुबनी जिलाक महाकवि विद्यापतिक जन्मस्थली बिस्फी, कालीदासके ज्ञान देनिहार उच्चैठक घिन्नमस्तिका भगवती, शिवनगरक गाण्डीवेश्वरस्थान, कपिलेश्वरस्थान, मडरौनी, बलिराजगढ, वाचस्पति मिश्रक जन्मस्थली आ कवीश्वर चन्दा झाक सासुर अन्धराठादी, विदेश्वरस्थान, महरैल गामक समीप भेल लडाई "कन्दर्पीघाटक लडाई" केर ऐतिहासिक स्थल, मधेपुरक कणेश्वर महादेव मंदिर, गिरिजास्थान फुलहर मद्रकालीस्थान कोइलख, राजराजेश्वरी डोकहर, भुवनेश्वरीस्थान डोकहर सौराठ सभा, उग्रनाथ महादेव भवानीपुर, राजनगरक प्रसिद्ध किला आ भूतनाथ मंदिर, विशौल जतऽ सीता स्वयंवरक समय राजा जनक महर्षि विश्वामित्रक विश्राम करबाक व्यवस्था कराने छलाह, ठाढी गाम लगक मदनेश्वर महादेव आ कमलादित्य स्थान (परमेश्वरी मंदीर), जमुथरीक गौरी-शंकर मंदिर, परसा, झंझारपुरक सूर्य धाम, सरिध्वज जनकक पूर्वद्वारपर विराजमान शिलानाथ जे आब शिलानाथ गाममे छथि, एहि क्षेत्रक ददरी, जगवनक विमाण्डकाश्रम जाहिठाम विमाण्डक मुनिक कुटिर छलनि, जयनगरक समीप श्रीकूपेश्वर, कलमा गामक श्रीकल्याणेश्वर, पचहीक श्रीचामुण्डास्थान, महादेवमठ समीप शुक्रेश्वरी भगवती, बाबू बरही प्रखंडक सडरा-छजनाक बीच पाँचम-छठम शतावदीक अवतारी पुरुष सलहेसक डिह, सरिसवक अयाची मिश्रक डीह, सिद्ददेश्वरी स्थान, सूर्य मूत्रि सवास सहित दर्जनो स्थल अधि जे पर्यटन स्थलक रुपमे विकसित हेबाक संभावनाक प्रतीक्षा कऽ रहल अछि।
समस्तीपुरक जिलाक "ओइनी" जे मिथिलाक राजधानी रहल अछि आ जाहिठाम महाकवि विद्यापतिक समय बितलनि संगहि महाकवि अपन अधिकांश रचना एहिठाम कयलनि। पहिल हिन्दी तिलस्म उपन्यास लेखक देवकी नंदन खत्रीक जन्मभूमिक हेबाक संग स्वाधीनता संग्राम मे अपनाके समर्पित केनिहार खुदीराम बोससँ सेहो जुडल रहल अछि। एहिक अतिरिक्त पूसाक शिवसिंह डीह, महाकवि विद्यापतिक निर्वाण भूमि वाजितपुर विद्यापतिनगर, मोरवाक खुदनेश्वरस्थान, पाण्डव लोकनिकअज्ञातवासक स्थल रहल पाँड डीह, मंगलगढ, पटोरीक बाबा केवल स्थानमे अमर सिंह केर पूजन लेल देश-विदेश सँ लोक अबैत छथि। महान दार्शनिक उदयनाचार्यक गाम करियन, जोगेश्वरस्थान विभूतिपुर, मालीनगर शिवमंदिर घोली महादेव मंदिर खानपुर, घमौनक निरज्जन स्वामीक मंदीर आ सन्त दरिया साहेबक आश्रम, मन्नीपुर भगवती स्थान, रोसडा टीसनसँ किछु पूब मे अवस्थित विधिस्थान जतऽ चतुरानन बला विराजमान रहला, शहरक थानेश्वरस्थान, मुसरीघरारीक भगवती स्थान सहित अनेको मंदिर आदि अछि जे इतिहासक गीत गाबि रहल अछि। एकरा समके एक दोसरसँ जोडि पर्यटन केद्रक रुप मे विकसित करब संभव अछि। राष्ट्रकवि रामघारि सिंह ʼदिनकरʼ जिनक जन्मस्थली बेगुसराय जिलाक नौलागढ, जयमंगलागढ, वीरपुर-बरियारपूर, शिव मंदिर (गढपुरा), सिमरियाघाट, मुजफ्फरपुर केर खुदीराम बोस स्मारक, गरीबनाथ मंदिर, कोठियाक मजार, दाता कम्मल शाहक मजार, शिरुकही शिरफी काँटी, पूर्णिया केर भगवती पूरनदेवीक मंदिर, सिकलीगढ, किशनराज केर चर्चित खगरा मेला, लखीसराय केर श्रृंगी ऋषिक आश्रम, अशोकधाम, जलप्पा स्थान, गोविन्द स्थान रामपुर, पोखरामा, सहरसा जिला केर उग्रतारा स्थान महिषी, लक्ष्मीनाथ गोसाईक कुटी वनगाम, मण्डनभारती स्थान, कन्दाहाक सूर्यमंदिर, मत्स्यगन्धा मंदिर, उदाहीक दुर्गामंदिर, नौहट्टाक शिव मंदिर, देवनवन शिव मंदिर, कात्यायनी मंदिर, मधेपुरा केर कार, खिरहरि स्थान, सिंहेश्वरस्थान, रामनगर कालीमंदिर, द्रौपदीक वसन्तपुर किला, माता सीताक प्राकट्य स्थली सीतागढी केर जानकी मंदिर, पुनौराधाम, हलेश्वरस्थान, चामुण्डा स्थान, शिवहर जिलाक द्रौपदीक जन्मस्थली मानल जायवला देवकुलीधाम, वैशाली जिलान्तर्गत महनार मे गंगातट पर स्थित गणिनाथ गोविन्दक स्थान, बसाढ, कटिहार केर लक्ष्मीपुरक गुरु तेराबहादुरक ऐतिहासिक गुरुद्वारा, पक्षी अमयारण्य गोगाविल झील, कल्याणी झील, बेलबा, बाल्दीबाडी, शान्तिवट ओला फसीया, नबावरांज, दूमी-सूमी, मनिहारी, आहि चर्चित स्थल रहल अछि आ समहक अपन ऐतिहासिक व धार्मिक महत्व अछि।
एही तरहे चम्पारण केर बेतिया राज, सोमेश्वर महादेव मंदिर, सीता कुण्ड चण्डीस्थान, हुसैनी जलविहार, गान्धी स्मारक, वाल्मीकि आश्रम, व्याघ्र परियोजना, देवघर स्थित बाबा बैद्यनाथ मंदिर, भागलपुर केर सुलतानगंजमे गंगाजीक बीच अवस्थित बाबा अजगैबीनाथ, विक्रमशिलाक क्षेत्र, मन्दार पहाड,कहलगामक ऋषि जाहनुक स्थान, मनसादेवीक मंदिर, विषहरि स्थान, कुप्पाघाट, मुंगेर मे चाण्डाकिस्थान कर्णक उन्टल कराह, परिशाह गुफाक गुम्बज, शाह सूजा केर महल, लाबागढीक ऋषि-कुण्ड आदिक कोण-कोण सँ इतिहास बजैत अछि।
आजुक इण्टरनेट युग मे पढल लिखल जानकार लोकैन समग्र मिथिलाक नजियो तँ कम सँ कम अपना क्षेत्रक एहम स्थलक विस्तृत विवरण व चित्र विश्वभरिक इण्टरनेट उपयोग केनिहार घरि तँ पहुँचाए सकैत छथि जेपर्यटनक केन्द्र बनि सकैत अछि। ई काज मिथिला-मैथिली केनिहार स्वयंसेवी संगठन सेहो कऽ सकैत छथि। आउ हमरा लोकैन संकल्प ली जे अपना क्षेत्रक ऐतिहासिक धरोहर के विश्वक मानचित्र पर स्थापित करबाक लेल डेण उठाबी एवं एहि दिशा मे सघल व ठोस सकारात्मक कार्य सम्पादनक प्रति संकल्पित होई। तखनहि मिथिला मे अवस्थित धरोहर विश्वक मानचित्र पर अपन यश पताका फहरा सकैत अछि। इत्यश्रम। जय श्री हरी।


text:
भागलपुर। जस्टिस डिलेड, जस्टिस डिनायड..। यानि न्याय भेटबा मे देरी भेल त बूझू जे न्याय स वंचित भेलहुं। एहि परिपेक्ष्य मे त्वरित न्याय क लेल पटना हाईकोर्ट राज्य क सबटा सेशन डिविजन मे संध्याकालीन कोर्ट शुरू करबाक निर्देश जारी केलक अछि। इ कोर्ट सब जिला मे 15 नवम्बर स प्रारंभ भ रहल अछि। एहि आशय क अधिसूचना हाई कोर्ट द्वारा जारी करि देल गेल अछि, जतए लंबित मामला क शीघ्र निष्पादन कैल जाएत।
विदित हुए जे एकरा लेल भारत सरकार द्वारा 13वीं वित्त आयोग क माध्यम स विभिन्न वित्तीय सहयोग देबाक अछि। जेकर सूचना बिहार सरकार क विधि विभाग कए जारी कैल गेल अछि। एहि आलोक मे हाई कोर्ट संध्याकालीन कोर्ट प्रारंभ करबाक अधिसूचना जारी केलक अछि, जेकर बाद इ कोर्ट मूर्त रूप मे आबि रहल अछि। एकर कार्यावधि पांच बजे स सांझ स सात बजे सांझा तक क होएत। मात्र दू घंटा क एहि कोर्ट क संचालन क लेल कोर्ट मे पदस्थापित जूनियर डिविजन क न्यायिक दंडाधिकारी कार्य करताह, जिनका उक्त कोर्ट क संचालन क लेल एकटा स्टेनोग्राफर, एक-एकटा बेंच आ आफिस क्लर्क समेत दूटा चपरासी सहायता क लेल देल गेल अछि। संगहि उक्त अधिसूचना क तहत एहि कोर्ट मे कार्य करनिहार अधिकारी आ सहयोगीगण कए हुनकर मूल वेतन क 25 प्रतिशत आ महंगाई भत्ता क भुगतान होएत।
हाई कोर्ट दंप्रस क धारा 11 क सब सेक्सन तीन क तहत एहि कोर्ट मे कार्य करनिहार जूनियर डिविजन क न्यायिक दंडाधिकारी कए प्रथम श्रेणी न्यायिक दंडाधिकारी क अधिकार सेहो देलक अछि। संध्याकालीन कोर्ट मे मोटर ह्वेकिन एक्ट स संबंधित मामला, एनआई एक्ट 1881 क धारा 138, मुनिसिपल एक्स, माप-तौल विभाग क विधि, फूड एडलट्रेशन एक्ट, आवश्यक वस्तु अधिनियम, सोप आ इस्टाब्लिसमेंट एक्ट, भादवि क सन धारा क केस संचालन होएत, जाहि मे आरोपी कए न्यायिक अभिरक्षा मे नहि लेल जा सकत। एहि कोर्ट मे संधि योग्य धारा क सुनवाई कैल जाएत। ओतहि दीवानी मामला जे 50 हजार स कम क दावा राशि क हाएत ओकर सेहो सुनवाई एहि अदालत मे भ सकत।


text:
अजमेर
अजमेर (उच्चारण [ədʒmeːr] ( सुनी)) भारतक राज्य राजस्थानक एक मुख्या शहर आ सुन्दर अजमेर जिलाक केन्द्र छी । सन् २०११ कें भारतक जनगणना अनुसार अजमेरक जनसङ्ख्या ५,५२,३६० अछि आ एकर शहरी जनसङ्ख्या ५,४२,५८० अछि । ई शहर राज्य राजधानी जयपुरसँ १३५ किमी आ राष्ट्रिय राजधानी नयाँ दिल्लीसँ ३९१ किमी दुर अछि ।
ई शहरक स्थापना शाकम्बरी चौहान शासक अजयराज प्रथम वा अजयराज द्वितीयद्वारा कएल गेल छल । ई शहर १२हम शताब्दीधरि चौहानसभक राजधानी रहल छल ।
अजमेर शहर अरावली पर्वतसँ घेरल अछि । ई सुफी सन्त ख्वाजा मोइनुद्दीन चिस्तीक दरगाहक लेल प्रसिद्ध अछि । शहरसँ ११ किमी दुर पुष्कर जे ब्रम्हाक मन्दिरक लेल प्रसिद्ध अछि एक पौराणिक हिन्दू धार्मिक केन्द्र छी । भारत सरकारद्वारा अजमेर शहरकें धरोहर शहरक रूपमे चुनाव कएल गेल अछि ।[१]अजमेरमे मेघवंशी, जाट, गुर्जर, रावत ब्राह्मण, गर्ग, भील आ जैन समुदायक बहुमत अछि ।
इतिहाससंपादित करें
ई नगर सातम शताब्दीमे अजयराज सिंह नामक एक चौहान राजाद्वारा बसायल गेल छल । ई नगर कऽ मूल नाम अजयमेरू छल ।[२] सन् १३६५ मे मेवाड़क शासक, सन् १५५६ मे अकबर आ सन् १७७० सँ सन् १८८० धरि मेवाड़ तथा मारवाड़क अनेक शासकद्वारा शासित भऽ अन्तमे सन् १८८१ मे ई अङ्ग्रेजसभक आधिपत्यमे चलि गेल ।
भूगोलसंपादित करें
अजमेर शहर भारतक उत्तरदक्षिणमे अवस्थित अछि आ अरावली पर्वतसँ घेरल अछि । तारागढ़ पहाड़क श्रेणीक नीचला ढलानपर ई शहर अवस्थित अछि । विशाल नागपत्थर श्रेणी अजमेरकें पश्चिममे अवस्थित थार मरुभूमिसँ संरक्षित करैत अछि ।
मौसमसंपादित करें
अजमेरक मौसम प्राय गरम रहैत अछि आ जुन आ सितम्बरक मध्यमे होमएवला मनुसनमे ५५ सेन्टिमिटर (२२ इन्च) पानि पड़ैत अछि । अप्रैल आ जुलाईक आरम्भमे अजमेरक दैनिक तापक्रम ३० °से (८६ °फे) रहैत अछि । मनसुनक अवधिमे अजमेरमे भारी वर्षा आ बिजली चमकैत अछि मुदा बाढ़िक खतरा नै रहैत अछि । ठण्डा महिनाक आरम्भ नवम्बरमे होइत अछि आ अन्त फरबरीमे होइत अछि आ ई समय ई शहरक औसत तापक्रम १५–१८ °से (५९–६४ °फे) रहैत अछि ।
यातायातसंपादित करें
अजमेर शहर भारतक मुख्य शहरसभसँ सड़क आ रेलसँ जुड़ल अछि । प्रस्तावित वायु सेवा सन् २०१७ कऽ अन्तमे आरम्भ होमएक सम्भावना अछि ।
सन्दर्भ सामग्रीसभसंपादित करें
- ↑ "Introduction", Hriday official website।
- ↑ "Ajmer Tourism: Places to Visit in Ajmer - Rajasthan Tourism", tourism.rajasthan.gov.in (en-INमे), अन्तिम पहुँच २०१७-०३-१०।
- ↑ "Monthly mean maximum and minimum temperature and total rainfall of important cities (PDF)", मूलसँ २०१५-०४-१३-मे सङ्ग्रहित, अन्तिम पहुँच २०१३-०७-२८।
|deadurl=प्यारामिटर ग्रहण नै केलक (सहायता)


text:
Kahu ne bholadaani apraadh kon kelau lyrics in hindi कहू ने भोलादानी, अपराध कोन केलौं,कहू ने भोलादानी, अपराध कोन केलौं,सुख सऽ भरल जिनगी,सुख सऽ भरल जिनगी, कहियो देख ने पेलौं,कहू ने भोलादानी, अपराध कोन केलौं,कहू ने भोलादानी, अपराध कोन केलौं….. सुनियौ अरजि हे हर, हम छी बनल यौ टूअर,नोरक टघार केलक, बोदरि ई दिल हमर,सुनियौ […]
माधव राय
जहिया सऽ हमरा बिसरलैं गे मैया
जहिया सऽ हमरा बिसरलैं गे मैया लीरिक्स जहिया सऽ हमरा बिसरलैं गे मैया,जहिया सऽ हमरा बिसरलैं गे मैया,जिनगी भेलै सुनसान गे,जो गे मैया ई की केलैं,जो गे मैया ई की केलैं,हमरा बना देलैं आन गे,गे मैया गे हमरा बना देलैं आन गे….. जहिना शरीर ई प्राण बिना माँ,तहिना जीवन तोहर बिना माँ,जहिना शरीर ई प्राण […]
सुन पगली गे पागल कहैये जमाना
सुन पगली गे पागल कहैये जमाना लिरिक्स सुन पगली गे, पागल कहैये जमाना,सुन पगली गे, पागल कहैये जमाना,लागैये की मरि जैतौं, नै तऽ जहर खैतौं,लागैये की मरि जैतौं, नै तऽ जहर खैतौं,लोक के सुनि सुनि ताना,सुन पगली गे, पागल कहैये जमाना,सुन पगली गे, पागल कहैये जमाना….. प्रीत प्यार तूही रहैं, तू ही छलैं जान गे,तोरा […]
एहेन धनवानक नगरी में बाबा बना देलौं भिखारी – महादेव गीत
एहेन धनवानक नगरी में लिरिक्स एहेन धनवानक नगरी में बाबा, बना देलौं भिखारी,एहेन धनवानक नगरी में बाबा, बना देलौं भिखारी,बना देलौं भिखारी यौ बाबा बना देलौं भिखारी,यौ बना देलौं भिखारी यौ बाबा बना देलौं भिखारी,एहेन धनवानक नगरी में बाबा, बना देलौं भिखारी,एहेन धनवानक नगरी में बाबा, बना देलौं भिखारी….. नहि माँगल कैलाशपुरी हम, झाड़ीखंड ओ […]
की बतैयो तोरा मम्मी गे
की बतैयो तोरा मम्मी गे लिरिक्स कि बतैयो तोरा मम्मी गे, हमरा प्यार भऽ गेलौ,कि बतैयो तोरा मम्मी गे, हमरा प्यार भऽ गेलौ,अनजाने शहर में, मुजफ्फरनगर में,अनजाने शहर में, मुजफ्फरनगर में,इकरार भऽ गेलौ,कि बतैयो तोरा मम्मी गे, हमरा प्यार भऽ गेलौ,कि बतैयो तोरा मम्मी गे, हमरा प्यार भऽ गेलौ, घूमै रहियौ हमे गे मम्मी, नौकरी […]
कोना कादो लागल
कनियाँ बैगन तोरऽ गेलियै कियै बाड़ी में लिरिक्स कोना कादो लागल साउथ सिल्क के साड़ी में,कनियाँ बैग़न तोरऽ गेलियै कियै बाड़ी में,कनियाँ बैग़न तोरऽ गेलियै कियै बाड़ी में,कोना कादो लागलललललल…कोना कादो लागल साउथ सिल्क के साड़ी में,कनियाँ बैग़न तोरऽ गेलियै कियै बाड़ी में,कनियाँ बैग़न तोरऽ गेलियै कियै बाड़ी में,कनियाँ यै.. कनियाँ यै..कनियाँ यै.. कनियाँ यै.. […]
हमर पावन मिथिला धाम
हमर पावन मिथिला धाम लिरिक्स हम मिथिला के बेटा छी, माधव हमर नाम यौ,हम छी गंगाराम झा भैया, सबके करी प्रणाम यौ,धन्य भेल जिनगी हमर, जे जन्म लेलौ मिथिला धाम यौ,अक्षय के लिखल मिथिला वर्णन, सुनू श्रोता भगवान यौ, जहि धरती पर सिया बहिन, आ पाहुन छईथ श्री राम,जहि धरती पर सिया बहिन, आ पाहुन […]